CELEX: 32022R0201
Language: el
Date: 2021-12-10 00:00:00
Title: Κατ’ εξουσιοδότηση κανονισμός (ΕΕ) 2022/201 της Επιτροπής της 10ης Δεκεμβρίου 2021 για την τροποποίηση του κανονισμού (ΕΕ) αριθ. 748/2012 όσον αφορά τα συστήματα διαχείρισης και τα συστήματα αναφοράς περιστατικών που πρέπει να θεσπιστούν από τους φορείς σχεδιασμού και παραγωγής, καθώς και τις διαδικασίες που εφαρμόζει ο Οργανισμός, και για τη διόρθωση του εν λόγω κανονισμού

15.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 33/7
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/201 ΤΗΣ ΕΠΙΤΡΟΠΗΣ
         της 10ης Δεκεμβρίου 2021
         για την τροποποίηση του κανονισμού (ΕΕ) αριθ. 748/2012 όσον αφορά τα συστήματα διαχείρισης και τα συστήματα αναφοράς περιστατικών που πρέπει να θεσπιστούν από τους φορείς σχεδιασμού και παραγωγής, καθώς και τις διαδικασίες που εφαρμόζει ο Οργανισμός, και για τη διόρθωση του εν λόγω κανονισμού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 19 παράγραφος 1 και το άρθρο 62 παράγραφος 13,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 748/2012 της Επιτροπής (2) καθορίζει τις απαιτήσεις σχετικά με τον σχεδιασμό και την παραγωγή πολιτικών αεροσκαφών, καθώς και των κινητήρων, ελίκων και εξαρτημάτων που τοποθετούνται σε αυτά.
                  
               
                     (2)
                  
                  
                     Σύμφωνα με το σημείο 3.1 στοιχείο β) του παραρτήματος II του κανονισμού (ΕΕ) 2018/1139, οι εγκεκριμένοι φορείς σχεδιασμού και παραγωγής πρέπει, ανάλογα με το είδος δραστηριότητας και το μέγεθος του φορέα, να εφαρμόζουν και να διατηρούν σύστημα διαχείρισης, ώστε να διασφαλίζουν τη συμμόρφωσή τους με τις βασικές απαιτήσεις του εν λόγω παραρτήματος, να χειρίζονται τους κινδύνους ασφάλειας και να επιδιώκουν τη συνεχή βελτίωση του εν λόγω συστήματος.
                  
               
                     (3)
                  
                  
                     Σύμφωνα με το παράρτημα 19 «Διαχείριση της ασφάλειας» της σύμβασης για τη Διεθνή Πολιτική Αεροπορία, η οποία υπογράφηκε στο Σικάγο στις 7 Δεκεμβρίου 1944 (στο εξής: Σύμβαση του Σικάγου), οι αρμόδιες αρχές πρέπει να απαιτούν από τους εγκεκριμένους φορείς οι οποίοι σχεδιάζουν και παράγουν πολιτικά αεροσκάφη, καθώς και κινητήρες, έλικες και εξαρτήματα που τοποθετούνται σε αυτά, να εφαρμόζουν σύστημα διαχείρισης της ασφάλειας.
                  
               
                     (4)
                  
                  
                     Ο κανονισμός (ΕΕ) αριθ. 748/2012 ήδη απαιτεί από τους εγκεκριμένους φορείς σχεδιασμού και παραγωγής να συμμορφώνονται με ορισμένα στοιχεία του συστήματος διαχείρισης· ωστόσο, το εν λόγω σύστημα διαχείρισης δεν καλύπτει πλήρως τα πρότυπα και τις συνιστώμενες πρακτικές για ένα τέτοιο σύστημα διαχείρισης της ασφάλειας όπως ορίζει το παράρτημα 19 της σύμβασης του Σικάγου. Επομένως, τα ελλείποντα στοιχεία του συστήματος διαχείρισης θα πρέπει να προστεθούν στις υφιστάμενες απαιτήσεις.
                  
               
                     (5)
                  
                  
                     Για να διασφαλιστούν αναλογική εφαρμογή και συνέπεια με την προσέγγιση που χρησιμοποιείται για φορείς διαρκούς αξιοπλοΐας που δραστηριοποιούνται στον τομέα της γενικής αεροπορίας, οι φορείς σχεδιασμού και παραγωγής, για τους οποίους η έγκριση δεν είναι υποχρεωτική βάσει του κανονισμού (ΕΕ) αριθ. 748/2012, δεν θα πρέπει να υποχρεούνται να συμμορφώνονται με όλα τα στοιχεία του συστήματος διαχείρισης.
                  
               
                     (6)
                  
                  
                     Όλοι οι φορείς, συμπεριλαμβανομένων εκείνων που έχουν την κύρια εγκατάστασή τους εκτός της Ένωσης, όταν σχεδιάζουν και παράγουν προϊόντα και εξαρτήματα σύμφωνα με τον κανονισμό (ΕΕ) αριθ. 748/2012 υποχρεούνται ήδη να εφαρμόζουν σύστημα υποχρεωτικής και εκούσιας αναφοράς περιστατικών. Ωστόσο, ο κανονισμός (ΕΕ) αριθ. 748/2012 θα πρέπει να τροποποιηθεί ώστε να διασφαλιστεί ότι το εν λόγω σύστημα αναφοράς περιστατικών ευθυγραμμίζεται με τις αρχές του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου (3).
                  
               
                     (7)
                  
                  
                     Επιπλέον, οι απαιτήσεις για τον Οργανισμό όσον αφορά τα καθήκοντα που σχετίζονται με την πιστοποίηση, την εποπτεία και την επιβολή του σχεδιασμού θα πρέπει να τροποποιηθούν.
                  
               
                     (8)
                  
                  
                     Θα πρέπει να προβλεφθεί επαρκής μεταβατική περίοδος για τους εγκεκριμένους φορείς σχεδιασμού, προκειμένου να διασφαλιστεί η συμμόρφωσή τους με τους νέους κανόνες και τις διαδικασίες που θεσπίζονται με τον παρόντα κανονισμό.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό βασίζονται στη γνώμη αριθ. 04/2020 (4) που εξέδωσε ο Οργανισμός σύμφωνα με το άρθρο 76 παράγραφος 1 του κανονισμού (ΕΕ) 2018/1139.
                  
               
                     (10)
                  
                  
                     Επομένως, ο κανονισμός (ΕΕ) αριθ. 748/2012 θα πρέπει να τροποποιηθεί αναλόγως.
                  
               
                     (11)
                  
                  
                     Ο κατ’ εξουσιοδότηση κανονισμός (ΕΕ) 2021/699 της Επιτροπής (5) εισήγαγε την απαίτηση σύμφωνα με την οποία κάθε μελλοντικός κάτοχος πιστοποιητικού τύπου ή περιορισμένου πιστοποιητικού τύπου μεγάλου αεροπλάνου πρέπει να εξασφαλίζει ότι το πρόγραμμα διαρκούς δομικής ακεραιότητας παραμένει έγκυρο καθ’ όλη τη διάρκεια ζωής του αεροπλάνου. Ειδικότερα, στην παράγραφο 21.A.101 του παραρτήματος I του κανονισμού (ΕΕ) αριθ. 748/2012 προστέθηκε το στοιχείο η), με αποτέλεσμα ορισμένοι μελλοντικοί κάτοχοι να πρέπει να συμμορφώνονται προς τις προδιαγραφές πιστοποίησης που παρέχουν τουλάχιστον ισοδύναμο επίπεδο ασφάλειας με τις παραγράφους 26.300, 26.320 και 26.330 του παραρτήματος I του κανονισμού (ΕΕ) 2015/640 της Επιτροπής (6). Προέκυψε σφάλμα με την παραπομπή στην παράγραφο 26.320, η οποία δεν υπάρχει. Επομένως, ο κανονισμός (ΕΕ) αριθ. 748/2012 θα πρέπει να διορθωθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 748/2012 τροποποιείται ως εξής:
            
                        1)
                     
                     
                        στο άρθρο 8 προστίθεται η ακόλουθη παράγραφος 4:
                        
                           «4.   Κατά παρέκκλιση από την παράγραφο 21.B.433 στοιχείο δ) σημεία 1 και 2 του παραρτήματος I (μέρος 21), φορέας σχεδιασμού που είναι κάτοχος έγκυρου πιστοποιητικού έγκρισης το οποίο έχει εκδοθεί σύμφωνα με το παράρτημα I (μέρος 21) μπορεί να διορθώσει, έως τις 7 Μαρτίου 2025, τυχόν ευρήματα μη συμμόρφωσης σε σχέση με τις απαιτήσεις του παραρτήματος I που θεσπίστηκαν με τον κατ’ εξουσιοδότηση κανονισμό (ΕΕ) 2022/201 της Επιτροπής (*1).
                           Εάν μετά τις 7 Μαρτίου 2025 ο φορέας δεν έχει διευθετήσει τα εν λόγω ευρήματα, το πιστοποιητικό έγκρισης ανακαλείται, περιορίζεται ή αναστέλλεται εν όλω ή εν μέρει.
                        
                        
                           (*1)  Κατ’ εξουσιοδότηση κανονισμός (ΕΕ) 2022/201 της Επιτροπής, της 10ης Δεκεμβρίου 2021, για την τροποποίηση του κανονισμού (ΕΕ) αριθ. 748/2012 όσον αφορά τα συστήματα διαχείρισης και τα συστήματα αναφοράς περιστατικών που πρέπει να θεσπιστούν από τους φορείς σχεδιασμού και παραγωγής, καθώς και τις διαδικασίες που εφαρμόζει ο Οργανισμός, και για τη διόρθωση του εν λόγω κανονισμού (ΕΕ L 33 … σ. 7).»·"
                        
                     
                  
                        2)
                     
                     
                        Το παράρτημα I (μέρος 21) τροποποιείται σύμφωνα με το παράρτημα I του παρόντος κανονισμού.
                     
                  
         
            Άρθρο 2
            Το παράρτημα I (μέρος 21) του κανονισμού (ΕΕ) αριθ. 748/2012 διορθώνεται σύμφωνα με το παράρτημα II του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 7 Μαρτίου 2023, εξαιρουμένου του άρθρου 2, το οποίο εφαρμόζεται από τις 7 Μαρτίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΕ) αριθ. 748/2012 της Επιτροπής, της 3ης Αυγούστου 2012, σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (ΕΕ L 224 της 21.8.2012, σ. 1).
         
            (3)  Κανονισμός (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την αναφορά, ανάλυση και παρακολούθηση περιστατικών στην πολιτική αεροπορία, την τροποποίηση του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2003/42/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 1321/2007 και (ΕΚ) αριθ. 1330/2007 (ΕΕ L 122 της 24.4.2014, σ. 18).
         
            (4)  https://www.easa.europa.eu/document-library/opinions
         
            (5)  Κατ’ εξουσιοδότηση κανονισμός (ΕΕ) 2021/699 της Επιτροπής της 21ης Δεκεμβρίου 2020 για την τροποποίηση και τη διόρθωση του κανονισμού (ΕΕ) αριθ. 748/2012 όσον αφορά τις οδηγίες διαρκούς αξιοπλοΐας, την παραγωγή εξαρτημάτων που προορίζονται για χρήση κατά τη συντήρηση και την εξέταση πτυχών σχετικών με τη γήρανση των αεροσκαφών κατά την πιστοποίηση (ΕΕ L 145 της 28.4.2021, σ. 1).
         
            (6)  Κανονισμός (ΕΕ) 2015/640 της Επιτροπής, της 23ης Απριλίου 2015, σχετικά με πρόσθετες προδιαγραφές αξιοπλοΐας για συγκεκριμένο τύπο πτητικών λειτουργιών και για την τροποποίηση του κανονισμού (ΕΕ) αριθ. 965/2012 (ΕΕ L 106 της 24.4.2015, σ. 18).
      
      
         
            ΠΑΡΑΡΤΗΜΑ I
            Το παράρτημα I (μέρος 21) τροποποιείται ως εξής:
            
                        1)
                     
                     
                        ο πίνακας περιεχομένων αντικαθίσταται από τον ακόλουθο:
                        «Περιεχόμενα
                        
                        
                                    21.1
                                 
                                 Αρμόδια αρχή
                                 
                              
                                    21.2
                                 
                                 Πεδίο εφαρμογής
                                 
                              
                           ΕΝΟΤΗΤΑ Α — ΤΕΧΝΙΚΕΣ ΑΠΑΙΤΗΣΕΙΣ
                        
                        ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ
                        
                                    21.A.1
                                 
                                 Πεδίο εφαρμογής
                                 
                              
                                    21.A.2
                                 
                                 Ανάληψη πιστοποιητικού από τρίτο πρόσωπο εκτός του αιτούντος ή του κατόχου
                                 
                              
                                    21.A.3A
                                 
                                 Σύστημα αναφοράς
                                 
                              
                                    21.A.3B
                                 
                                 Οδηγίες αξιοπλοΐας
                                 
                              
                                    21.A.4
                                 
                                 Συντονισμός σχεδιασμού και παραγωγής
                                 
                              
                                    21.A.5
                                 
                                 Τήρηση αρχείων
                                 
                              
                                    21.A.6
                                 
                                 Εγχειρίδια
                                 
                              
                                    21.A.7
                                 
                                 Οδηγίες διαρκούς αξιοπλοΐας
                                 
                              
                                    21.A.9
                                 
                                 Πρόσβαση και έρευνα
                                 
                              ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.A.11
                                 
                                 Πεδίο εφαρμογής
                                 
                              
                                    21.A.13
                                 
                                 Επιλεξιμότητα
                                 
                              
                                    21.A.14
                                 
                                 Απόδειξη ικανότητας
                                 
                              
                                    21.A.15
                                 
                                 Αίτηση
                                 
                              
                                    21.A.19
                                 
                                 Τροποποιήσεις που απαιτούν νέο πιστοποιητικό τύπου
                                 
                              
                                    21.A.20
                                 
                                 Απόδειξη της συμμόρφωσης με τη βάση πιστοποίησης τύπου, τη βάση πιστοποίησης δεδομένων επιχειρησιακής καταλληλότητας και τις απαιτήσεις περιβαλλοντικής προστασίας
                                 
                              
                                    21.A.21
                                 
                                 Απαιτήσεις για την έκδοση πιστοποιητικού τύπου ή περιορισμένου πιστοποιητικού τύπου
                                 
                              
                                    21.A.31
                                 
                                 Σχεδιασμός τύπου
                                 
                              
                                    21.A.33
                                 
                                 Επιθεωρήσεις και δοκιμές
                                 
                              
                                    21.A.35
                                 
                                 Πτητικές δοκιμές
                                 
                              
                                    21.A.41
                                 
                                 Πιστοποιητικό τύπου
                                 
                              
                                    21.A.44
                                 
                                 Υποχρεώσεις του κατόχου
                                 
                              
                                    21.A.47
                                 
                                 Δυνατότητα μεταβίβασης
                                 
                              
                                    21.A.51
                                 
                                 Διάρκεια ισχύος και συνεχής ισχύς
                                 
                              
                                    21.A.62
                                 
                                 Διαθεσιμότητα δεδομένων επιχειρησιακής καταλληλότητας
                                 
                              
                                    21.A.65
                                 
                                 Διαρκής δομική ακεραιότητα για δομές αεροπλάνων
                                 
                              (ΤΜΗΜΑ Γ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ Δ — ΤΡΟΠΟΠΟΙΗΣΕΙΣ ΣΕ ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.A.90A
                                 
                                 Πεδίο εφαρμογής
                                 
                              
                                    21.A.90B
                                 
                                 Συνήθεις τροποποιήσεις
                                 
                              
                                    21.A.90Γ
                                 
                                 Αυτοτελείς τροποποιήσεις στις οδηγίες διαρκούς αξιοπλοΐας
                                 
                              
                                    21.A.91
                                 
                                 Ταξινόμηση τροποποιήσεων σε πιστοποιητικό τύπου
                                 
                              
                                    21.A.92
                                 
                                 Επιλεξιμότητα
                                 
                              
                                    21.A.93
                                 
                                 Αίτηση
                                 
                              
                                    21.A.95
                                 
                                 Απαιτήσεις για την έγκριση τροποποίησης ελάσσονος σημασίας
                                 
                              
                                    21.A.97
                                 
                                 Απαιτήσεις για την έγκριση τροποποίησης μείζονος σημασίας
                                 
                              
                                    21.A.101
                                 
                                 Βάση πιστοποίησης τύπου, βάση πιστοποίησης δεδομένων επιχειρησιακής καταλληλότητας και απαιτήσεις περιβαλλοντικής προστασίας για τροποποίηση μείζονος σημασίας σε πιστοποιητικό τύπου
                                 
                              
                                    21.A.108
                                 
                                 Διαθεσιμότητα δεδομένων επιχειρησιακής καταλληλότητας
                                 
                              
                                    21.A.109
                                 
                                 Υποχρεώσεις και επισήμανση EPA
                                 
                              ΤΜΗΜΑ Ε — ΣΥΜΠΛΗΡΩΜΑΤΙΚΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.A.111
                                 
                                 Πεδίο εφαρμογής
                                 
                              
                                    21.A.112A
                                 
                                 Επιλεξιμότητα
                                 
                              
                                    21.A.112B
                                 
                                 Απόδειξη ικανότητας
                                 
                              
                                    21.A.113
                                 
                                 Αίτηση για χορήγηση συμπληρωματικού πιστοποιητικού τύπου
                                 
                              
                                    21.A.115
                                 
                                 Απαιτήσεις για την έγκριση τροποποιήσεων μείζονος σημασίας υπό μορφή συμπληρωματικού πιστοποιητικού τύπου
                                 
                              
                                    21.A.116
                                 
                                 Δυνατότητα μεταβίβασης
                                 
                              
                                    21.A.117
                                 
                                 Τροποποιήσεις σε εξάρτημα προϊόντος που καλύπτεται από συμπληρωματικό πιστοποιητικό τύπου
                                 
                              
                                    21.A.118A
                                 
                                 Υποχρεώσεις και επισήμανση EPA
                                 
                              
                                    21.A.118B
                                 
                                 Διάρκεια ισχύος και συνεχής ισχύς
                                 
                              
                                    21.A.120B
                                 
                                 Διαθεσιμότητα δεδομένων επιχειρησιακής καταλληλότητας
                                 
                              ΤΜΗΜΑ ΣΤ — ΠΑΡΑΓΩΓΗ ΧΩΡΙΣ ΕΓΚΡΙΣΗ ΦΟΡΕΑ ΠΑΡΑΓΩΓΗΣ
                        
                                    21.A.121
                                 
                                 Πεδίο εφαρμογής
                                 
                              
                                    21.A.122
                                 
                                 Επιλεξιμότητα
                                 
                              
                                    21.A.124
                                 
                                 Αίτηση
                                 
                              
                                    21.A.124A
                                 
                                 Μέσα συμμόρφωσης
                                 
                              
                                    21.A.125A
                                 
                                 Έκδοση εγγράφου συμφωνίας
                                 
                              
                                    21.A.125B
                                 
                                 Ευρήματα και παρατηρήσεις
                                 
                              
                                    21.A.125Γ
                                 
                                 Διάρκεια ισχύος και συνεχής ισχύς
                                 
                              
                                    21.A.126
                                 
                                 Σύστημα επιθεώρησης της παραγωγής
                                 
                              
                                    21.A.127
                                 
                                 Δοκιμές: αεροσκάφη
                                 
                              
                                    21.A.128
                                 
                                 Δοκιμές: κινητήρες και έλικες
                                 
                              
                                    21.A.129
                                 
                                 Υποχρεώσεις του φορέα παραγωγής
                                 
                              
                                    21.A.130
                                 
                                 Δήλωση συμμόρφωσης
                                 
                              ΤΜΗΜΑ Ζ — ΕΓΚΡΙΣΗ ΦΟΡΕΑ ΠΑΡΑΓΩΓΗΣ
                        
                                    21.A.131
                                 
                                 Πεδίο εφαρμογής
                                 
                              
                                    21.A.133
                                 
                                 Επιλεξιμότητα
                                 
                              
                                    21.A.134
                                 
                                 Αίτηση
                                 
                              
                                    21.A.134A
                                 
                                 Μέσα συμμόρφωσης
                                 
                              
                                    21.A.135
                                 
                                 Έκδοση έγκρισης φορέα παραγωγής
                                 
                              
                                    21.A.139
                                 
                                 Σύστημα διαχείρισης της παραγωγής
                                 
                              
                                    21.A.143
                                 
                                 Εγχειρίδιο λειτουργίας του φορέα παραγωγής
                                 
                              
                                    21.A.145
                                 
                                 Πόροι
                                 
                              
                                    21.A.147
                                 
                                 Τροποποιήσεις στο σύστημα διαχείρισης παραγωγής
                                 
                              
                                    21.A.148
                                 
                                 Αλλαγές του τόπου εγκατάστασης
                                 
                              
                                    21.A.149
                                 
                                 Δυνατότητα μεταβίβασης
                                 
                              
                                    21.A.151
                                 
                                 Όροι έγκρισης
                                 
                              
                                    21.A.153
                                 
                                 Τροποποιήσεις των όρων έγκρισης
                                 
                              
                                    21.A.158
                                 
                                 Ευρήματα και παρατηρήσεις
                                 
                              
                                    21.A.159
                                 
                                 Διάρκεια ισχύος και συνεχής ισχύς
                                 
                              
                                    21.A.163
                                 
                                 Δικαιώματα
                                 
                              
                                    21.A.165
                                 
                                 Υποχρεώσεις του κατόχου
                                 
                              ΤΜΗΜΑ Η — ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ KAI ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ
                        
                                    21.A.171
                                 
                                 Πεδίο εφαρμογής
                                 
                              
                                    21.A.172
                                 
                                 Επιλεξιμότητα
                                 
                              
                                    21.A.173
                                 
                                 Ταξινόμηση
                                 
                              
                                    21.A.174
                                 
                                 Αίτηση
                                 
                              
                                    21.A.175
                                 
                                 Γλώσσα
                                 
                              
                                    21.A.177
                                 
                                 Τροποποίηση ή μετατροπή
                                 
                              
                                    21.A.179
                                 
                                 Δυνατότητα μεταβίβασης και επανέκδοση εντός κρατών μελών
                                 
                              
                                    21.A.181
                                 
                                 Διάρκεια ισχύος και συνεχής ισχύς
                                 
                              
                                    21.A.182
                                 
                                 Ταυτοποίηση αεροσκάφους
                                 
                              ΤΜΗΜΑ Θ — ΠΙΣΤΟΠΟΙΗΤΙΚΑ ΘΟΡΥΒΟΥ
                        
                                    21.A.201
                                 
                                 Πεδίο εφαρμογής
                                 
                              
                                    21.A.203
                                 
                                 Επιλεξιμότητα
                                 
                              
                                    21.A.204
                                 
                                 Αίτηση
                                 
                              
                                    21.A.207
                                 
                                 Τροποποίηση ή μετατροπή
                                 
                              
                                    21.A.209
                                 
                                 Δυνατότητα μεταβίβασης και επανέκδοση εντός κρατών μελών
                                 
                              
                                    21.A.211
                                 
                                 Διάρκεια ισχύος και συνεχής ισχύς
                                 
                              ΤΜΗΜΑ I — ΕΓΚΡΙΣΗ ΦΟΡΕΑ ΣΧΕΔΙΑΣΜΟΥ
                        
                                    21.A.231
                                 
                                 Πεδίο εφαρμογής
                                 
                              
                                    21.A.233
                                 
                                 Επιλεξιμότητα
                                 
                              
                                    21.A.234
                                 
                                 Αίτηση
                                 
                              
                                    21.A.235
                                 
                                 Έκδοση έγκρισης φορέα σχεδιασμού
                                 
                              
                                    21.A.239
                                 
                                 Σύστημα διαχείρισης σχεδιασμού
                                 
                              
                                    21.A.243
                                 
                                 Εγχειρίδιο
                                 
                              
                                    21.A.245
                                 
                                 Πόροι
                                 
                              
                                    21.A.247
                                 
                                 Τροποποιήσεις στο σύστημα διαχείρισης σχεδιασμού
                                 
                              
                                    21.A.249
                                 
                                 Δυνατότητα μεταβίβασης
                                 
                              
                                    21.A.251
                                 
                                 Όροι έγκρισης
                                 
                              
                                    21.A.253
                                 
                                 Τροποποιήσεις των όρων έγκρισης
                                 
                              
                                    21.A.258
                                 
                                 Ευρήματα και παρατηρήσεις
                                 
                              
                                    21.A.259
                                 
                                 Διάρκεια ισχύος και συνεχής ισχύς
                                 
                              
                                    21.A.263
                                 
                                 Δικαιώματα
                                 
                              
                                    21.A.265
                                 
                                 Υποχρεώσεις του κατόχου
                                 
                              ΤΜΗΜΑ IΑ — ΕΞΑΡΤΗΜΑΤΑ ΚΑΙ ΕΞΟΠΛΙΣΜΟΣ
                        
                                    21.A.301
                                 
                                 Πεδίο εφαρμογής
                                 
                              
                                    21.A.303
                                 
                                 Συμμόρφωση προς τις εφαρμοστέες απαιτήσεις
                                 
                              
                                    21.A.305
                                 
                                 Έγκριση εξαρτημάτων και εξοπλισμού
                                 
                              
                                    21.A.307
                                 
                                 Επιλεξιμότητα εξαρτημάτων και εξοπλισμού προς εγκατάσταση
                                 
                              (ΤΜΗΜΑ IΒ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ IΓ — ΕΠΙΣΚΕΥΕΣ
                        
                                    21.A.431A
                                 
                                 Πεδίο εφαρμογής
                                 
                              
                                    21.A.431B
                                 
                                 Συνήθεις επισκευές
                                 
                              
                                    21.A.432A
                                 
                                 Επιλεξιμότητα
                                 
                              
                                    21.A.432B
                                 
                                 Απόδειξη ικανότητας
                                 
                              
                                    21.A.432Γ
                                 
                                 Αίτηση έγκρισης σχεδιασμού επισκευής
                                 
                              
                                    21.A.433
                                 
                                 Απαιτήσεις για την έγκριση σχεδιασμού επισκευής
                                 
                              
                                    21.A.435
                                 
                                 Ταξινόμηση και έγκριση σχεδιασμών επισκευής
                                 
                              
                                    21.A.439
                                 
                                 Παραγωγή εξαρτημάτων επισκευής
                                 
                              
                                    21.A.441
                                 
                                 Εκτέλεση επισκευής
                                 
                              
                                    21.A.443
                                 
                                 Περιορισμοί
                                 
                              
                                    21.A.445
                                 
                                 Μη αποκατασταθείσα ζημία
                                 
                              
                                    21.A.451
                                 
                                 Υποχρεώσεις και επισήμανση EPA
                                 
                              (ΤΜΗΜΑ IΔ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ IΕ — ΕΞΟΥΣΙΟΔΟΤΗΣΕΙΣ ΒΑΣΕΙ ΕΥΡΩΠΑΪΚΩΝ ΟΔΗΓΙΩΝ ΤΕΧΝΙΚΩΝ ΠΡΟΔΙΑΓΡΑΦΩΝ
                        
                                    21.A.601
                                 
                                 Πεδίο εφαρμογής
                                 
                              
                                    21.A.602A
                                 
                                 Επιλεξιμότητα
                                 
                              
                                    21.A.602B
                                 
                                 Απόδειξη ικανότητας
                                 
                              
                                    21.A.603
                                 
                                 Αίτηση
                                 
                              
                                    21.A.604
                                 
                                 Εξουσιοδότηση ETSO για βοηθητική μονάδα ισχύος (APU)
                                 
                              
                                    21.A.605
                                 
                                 Απαιτήσεις δεδομένων
                                 
                              
                                    21.A.606
                                 
                                 Απαιτήσεις για την έκδοση εξουσιοδότησης ETSO
                                 
                              
                                    21.A.607
                                 
                                 Δικαιώματα εξουσιοδότησης ETSO
                                 
                              
                                    21.A.608
                                 
                                 Δήλωση σχεδιασμού και επιδόσεων (DDP)
                                 
                              
                                    21.A.609
                                 
                                 Υποχρεώσεις των κατόχων εξουσιοδοτήσεων ETSO
                                 
                              
                                    21.A.610
                                 
                                 Έγκριση απόκλισης
                                 
                              
                                    21.A.611
                                 
                                 Τροποποιήσεις σχεδιασμού
                                 
                              
                                    21.A.619
                                 
                                 Διάρκεια ισχύος και συνεχής ισχύς
                                 
                              
                                    21.A.621
                                 
                                 Δυνατότητα μεταβίβασης
                                 
                              ΤΜΗΜΑ IΣΤ — ΠΤΗΤΙΚΗ ΑΔΕΙΑ
                        
                                    21.A.701
                                 
                                 Πεδίο εφαρμογής
                                 
                              
                                    21.A.703
                                 
                                 Επιλεξιμότητα
                                 
                              
                                    21.A.707
                                 
                                 Αίτηση για χορήγηση πτητικής άδειας
                                 
                              
                                    21.A.708
                                 
                                 Συνθήκες πτήσης
                                 
                              
                                    21.A.709
                                 
                                 Αίτηση έγκρισης συνθηκών πτήσης
                                 
                              
                                    21.A.710
                                 
                                 Έγκριση συνθηκών πτήσης
                                 
                              
                                    21.A.711
                                 
                                 Έκδοση πτητικής άδειας
                                 
                              
                                    21.A.713
                                 
                                 Τροποποιήσεις
                                 
                              
                                    21.A.715
                                 
                                 Γλώσσα
                                 
                              
                                    21.A.719
                                 
                                 Δυνατότητα μεταβίβασης
                                 
                              
                                    21.A.723
                                 
                                 Διάρκεια ισχύος και συνεχής ισχύς
                                 
                              
                                    21.A.725
                                 
                                 Ανανέωση πτητικής άδειας
                                 
                              
                                    21.A.727
                                 
                                 Υποχρεώσεις του κατόχου πτητικής άδειας
                                 
                              ΤΜΗΜΑ IΖ — ΠΡΟΣΔΙΟΡΙΣΜΟΣ ΠΡΟΪΟΝΤΩΝ, ΕΞΑΡΤΗΜΑΤΩΝ ΚΑΙ ΕΞΟΠΛΙΣΜΟΥ
                        
                                    21.A.801
                                 
                                 Ταυτοποίηση προϊόντων
                                 
                              
                                    21.A.803
                                 
                                 Χειρισμός των στοιχείων ταυτοποίησης
                                 
                              
                                    21.A.804
                                 
                                 Ταυτοποίηση εξαρτημάτων και εξοπλισμού
                                 
                              
                                    21.A.805
                                 
                                 Ταυτοποίηση κρίσιμων εξαρτημάτων
                                 
                              
                                    21.A.807
                                 
                                 Ταυτοποίηση ειδών ETSO
                                 
                              
                           ΕΝΟΤΗΤΑ B — ΔΙΑΔΙΚΑΣΙΕΣ ΓΙΑ ΤΙΣ ΑΡΜΟΔΙΕΣ ΑΡΧΕΣ
                        
                        ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ
                        
                                    21.B.10
                                 
                                 Τεκμηρίωση εποπτείας
                                 
                              
                                    21.B.15
                                 
                                 Παροχή πληροφοριών στον Οργανισμό
                                 
                              
                                    21.B.20
                                 
                                 Άμεση αντίδραση σε πρόβλημα ασφάλειας
                                 
                              
                                    21.B.25
                                 
                                 Σύστημα διαχείρισης
                                 
                              
                                    21.B.30
                                 
                                 Ανάθεση καθηκόντων σε ειδικευμένους φορείς
                                 
                              
                                    21.B.35
                                 
                                 Τροποποιήσεις στο σύστημα διαχείρισης
                                 
                              
                                    21.B.55
                                 
                                 Τήρηση αρχείων
                                 
                              
                                    21.B.65
                                 
                                 Αναστολή, περιορισμός και ανάκληση
                                 
                              ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.B.70
                                 
                                 Προδιαγραφές πιστοποίησης
                                 
                              
                                    21.B.75
                                 
                                 Ειδικοί όροι
                                 
                              
                                    21.B.80
                                 
                                 Βάση πιστοποίησης τύπου για πιστοποιητικό τύπου ή για περιορισμένο πιστοποιητικό τύπου
                                 
                              
                                    21.B.82
                                 
                                 Βάση πιστοποίησης δεδομένων επιχειρησιακής καταλληλότητας για πιστοποιητικό τύπου ή περιορισμένο πιστοποιητικό τύπου αεροσκάφους
                                 
                              
                                    21.B.85
                                 
                                 Καθορισμός των εφαρμοστέων απαιτήσεων περιβαλλοντικής προστασίας για πιστοποιητικό τύπου ή περιορισμένο πιστοποιητικό τύπου
                                 
                              
                                    21.B.100
                                 
                                 Επίπεδο συμμετοχής
                                 
                              
                                    21.B.103
                                 
                                 Έκδοση πιστοποιητικού τύπου ή περιορισμένου πιστοποιητικού τύπου
                                 
                              (ΤΜΗΜΑ Γ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ Δ — ΤΡΟΠΟΠΟΙΗΣΕΙΣ ΣΕ ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.B.105
                                 
                                 Βάση πιστοποίησης τύπου, απαιτήσεις περιβαλλοντικής προστασίας και βάση πιστοποίησης δεδομένων επιχειρησιακής καταλληλότητας για τροποποίηση μείζονος σημασίας σε πιστοποιητικό τύπου
                                 
                              
                                    21.B.107
                                 
                                 Έκδοση έγκρισης τροποποίησης πιστοποιητικού τύπου
                                 
                              ΤΜΗΜΑ Ε — ΣΥΜΠΛΗΡΩΜΑΤΙΚΑ ΠΙΣΤΟΠΟΙΗΤΙΚΑ ΤΥΠΟΥ
                        
                                    21.B.109
                                 
                                 Βάση πιστοποίησης τύπου, απαιτήσεις περιβαλλοντικής προστασίας και βάση πιστοποίησης δεδομένων επιχειρησιακής καταλληλότητας για συμπληρωματικό πιστοποιητικό τύπου
                                 
                              
                                    21.B.111
                                 
                                 Έκδοση συμπληρωματικού πιστοποιητικού τύπου
                                 
                              ΤΜΗΜΑ ΣΤ — ΠΑΡΑΓΩΓΗ ΧΩΡΙΣ ΕΓΚΡΙΣΗ ΦΟΡΕΑ ΠΑΡΑΓΩΓΗΣ
                        
                                    21.B.115
                                 
                                 Μέσα συμμόρφωσης
                                 
                              
                                    21.B.120
                                 
                                 Διαδικασία αρχικής πιστοποίησης
                                 
                              
                                    21.B.125
                                 
                                 Ευρήματα και διορθωτικά μέτρα· παρατηρήσεις
                                 
                              
                                    21.B.135
                                 
                                 Διατήρηση του εγγράφου συμφωνίας
                                 
                              
                                    21.B.140
                                 
                                 Τροποποίηση εγγράφου συμφωνίας
                                 
                              ΤΜΗΜΑ Ζ — ΕΓΚΡΙΣΗ ΦΟΡΕΑ ΠΑΡΑΓΩΓΗΣ
                        
                                    21.B.215
                                 
                                 Μέσα συμμόρφωσης
                                 
                              
                                    21.B.220
                                 
                                 Διαδικασία αρχικής πιστοποίησης
                                 
                              
                                    21.B.221
                                 
                                 Αρχές εποπτείας
                                 
                              
                                    21.B.222
                                 
                                 Πρόγραμμα εποπτείας
                                 
                              
                                    21.B.225
                                 
                                 Ευρήματα και διορθωτικά μέτρα· παρατηρήσεις
                                 
                              
                                    21.B.240
                                 
                                 Τροποποιήσεις στο σύστημα διαχείρισης παραγωγής
                                 
                              ΤΜΗΜΑ Η — ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ KAI ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ
                        
                                    21.B.320
                                 
                                 Διερεύνηση
                                 
                              
                                    21.B.325
                                 
                                 Έκδοση πιστοποιητικού αξιοπλοΐας
                                 
                              
                                    21.B.326
                                 
                                 Πιστοποιητικό αξιοπλοΐας
                                 
                              
                                    21.B.327
                                 
                                 Περιορισμένο πιστοποιητικό αξιοπλοΐας
                                 
                              ΤΜΗΜΑ Θ — ΠΙΣΤΟΠΟΙΗΤΙΚΑ ΘΟΡΥΒΟΥ
                        
                                    21.B.420
                                 
                                 Διερεύνηση
                                 
                              
                                    21.B.425
                                 
                                 Έκδοση πιστοποιητικών θορύβου
                                 
                              ΤΜΗΜΑ I — ΕΓΚΡΙΣΗ ΦΟΡΕΑ ΣΧΕΔΙΑΣΜΟΥ
                        
                                    21.B.430
                                 
                                 Διαδικασία αρχικής πιστοποίησης
                                 
                              
                                    21.B.431
                                 
                                 Αρχές εποπτείας
                                 
                              
                                    21.B.432
                                 
                                 Πρόγραμμα εποπτείας
                                 
                              
                                    21.B.433
                                 
                                 Ευρήματα και διορθωτικά μέτρα· παρατηρήσεις
                                 
                              
                                    21.B.435
                                 
                                 Τροποποιήσεις στο σύστημα διαχείρισης σχεδιασμού
                                 
                              ΤΜΗΜΑ IΑ — ΕΞΑΡΤΗΜΑΤΑ ΚΑΙ ΕΞΟΠΛΙΣΜΟΣ
                        (ΤΜΗΜΑ IΒ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ IΓ — ΕΠΙΣΚΕΥΕΣ
                        
                                    21.B.450
                                 
                                 Βάση πιστοποίησης τύπου και απαιτήσεις περιβαλλοντικής προστασίας για την έγκριση σχεδιασμού επισκευής μείζονος σημασίας
                                 
                              
                                    21.B.453
                                 
                                 Έκδοση έγκρισης σχεδιασμού επισκευής
                                 
                              (ΤΜΗΜΑ IΔ — ΑΝΕΥ ΑΝΤΙΚΕΙΜΕΝΟΥ)
                        ΤΜΗΜΑ IΕ — ΕΞΟΥΣΙΟΔΟΤΗΣΕΙΣ ΒΑΣΕΙ ΕΥΡΩΠΑΪΚΩΝ ΟΔΗΓΙΩΝ ΤΕΧΝΙΚΩΝ ΠΡΟΔΙΑΓΡΑΦΩΝ
                        
                                    21.B.480
                                 
                                 Έκδοση εξουσιοδότησης ETSO
                                 
                              ΤΜΗΜΑ IΣΤ — ΠΤΗΤΙΚΗ ΑΔΕΙΑ
                        
                                    21.B.520
                                 
                                 Διερεύνηση
                                 
                              
                                    21.B.525
                                 
                                 Έκδοση πτητικής άδειας
                                 
                              ΤΜΗΜΑ IΖ — ΠΡΟΣΔΙΟΡΙΣΜΟΣ ΠΡΟΪΟΝΤΩΝ, ΕΞΑΡΤΗΜΑΤΩΝ ΚΑΙ ΕΞΟΠΛΙΣΜΟΥ
                        Προσαρτήματα
                        Προσάρτημα I — Έντυπο 1 του EASA — Πιστοποιητικό εγκεκριμένης διάθεσης
                        Προσάρτημα II — Έντυπο 15α και 15γ του EASA — Πιστοποιητικό επιθεώρησης της αξιοπλοΐας
                        Προσάρτημα III — Έντυπο 20α του EASA — Πτητική άδεια
                        Προσάρτημα IV — Έντυπο 20β του EASA — Πτητική άδεια (εκδοθείσα από εγκεκριμένους φορείς)
                        Προσάρτημα V — Έντυπο 24 του EASA — Περιορισμένο πιστοποιητικό αξιοπλοΐας
                        Προσάρτημα VI — Έντυπο 25 του EASA — Πιστοποιητικό αξιοπλοΐας
                        Προσάρτημα VII — Έντυπο 45 του EASA — Πιστοποιητικό θορύβου
                        Προσάρτημα VIII — Έντυπο 52 του EASA — Δήλωση συμμόρφωσης του αεροσκάφους
                        Προσάρτημα IX — Έντυπο 53 του EASA — Πιστοποιητικό διάθεσης σε υπηρεσία
                        Προσάρτημα X — Έντυπο 55 του EASA — Πιστοποιητικό έγκρισης φορέα παραγωγής
                        Προσάρτημα XI — Έντυπο 65 του EASA — Έγγραφο συμφωνίας για παραγωγή χωρίς έγκριση φορέα παραγωγής
                        Προσάρτημα XII — Κατηγορίες πτητικών δοκιμών και συναφής εξειδίκευση του πληρώματος πτητικών δοκιμών.»·
                     
                  
                        2)
                     
                     
                        η παράγραφος 21.A.1 αντικαθίσταται από το ακόλουθο κείμενο:
                        «21.A.1   Πεδίο εφαρμογής
                        
                        Στο παρόν τμήμα ορίζονται τα γενικά δικαιώματα και οι υποχρεώσεις του αιτούντος και των κατόχων οιουδήποτε πιστοποιητικού το οποίο έχει εκδοθεί ή πρόκειται να εκδοθεί, σύμφωνα με το παρόν παράρτημα.»·
                     
                  
                        3)
                     
                     
                        η παράγραφος 21.A.3A αντικαθίσταται από το ακόλουθο κείμενο:
                        «21.A.3A   Σύστημα αναφοράς
                        
                        
                                    α)
                                 
                                 
                                    Με την επιφύλαξη του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου (*1) και των κατ’ εξουσιοδότηση και εκτελεστικών πράξεών του, κάθε φυσικό ή νομικό πρόσωπο που έχει υποβάλει αίτηση για χορήγηση ή είναι κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, εξουσιοδότησης ευρωπαϊκών οδηγιών τεχνικών προδιαγραφών (ETSO), έγκρισης σχεδιασμού επισκευής μείζονος σημασίας ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό:
                                    
                                                1.
                                             
                                             
                                                καθιερώνει και τηρεί σύστημα συλλογής, διερεύνησης και ανάλυσης αναφορών περιστατικών ώστε να εντοπίζονται αρνητικές τάσεις ή να αντιμετωπίζονται ατέλειες και να εξάγονται περιστατικά των οποίων η αναφορά είναι υποχρεωτική σύμφωνα με το σημείο 3, καθώς και περιστατικά τα οποία αναφέρονται οικειοθελώς. Όταν η κύρια εγκατάσταση βρίσκεται σε κράτος μέλος, μπορεί να θεσπιστεί ενιαίο σύστημα για την εκπλήρωση των απαιτήσεων του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των εκτελεστικών του πράξεων, καθώς και του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων. Το σύστημα αναφοράς περιλαμβάνει:
                                                
                                                            i)
                                                         
                                                         
                                                            εκθέσεις και πληροφορίες σχετικά με βλάβες, δυσλειτουργίες, ελαττώματα ή άλλα περιστατικά τα οποία προκαλούν ή δύνανται να προκαλέσουν δυσμενείς επιπτώσεις στη διαρκή αξιοπλοΐα του προϊόντος, του εξαρτήματος ή του εξοπλισμού που καλύπτεται από το πιστοποιητικό τύπου, το περιορισμένο πιστοποιητικό τύπου, το συμπληρωματικό πιστοποιητικό τύπου, την εξουσιοδότηση ETSO, την έγκριση σχεδιασμού επισκευής μείζονος σημασίας ή κάθε άλλη σχετική έγκριση που θεωρείται ότι έχει εκδοθεί σύμφωνα με τον παρόντα κανονισμό·
                                                         
                                                      
                                                            ii)
                                                         
                                                         
                                                            σφάλματα, παρ’ ολίγον ατυχήματα και κινδύνους που δεν εμπίπτουν στο πεδίο εφαρμογής του σημείου i)·
                                                         
                                                      
                                          
                                                2.
                                             
                                             
                                                θέτει στη διάθεση των γνωστών χρηστών του προϊόντος, του εξαρτήματος ή του εξοπλισμού και, κατόπιν αίτησης, σε οποιοδήποτε πρόσωπο εξουσιοδοτημένο βάσει άλλων εκτελεστικών ή κατ’ εξουσιοδότηση πράξεων τις πληροφορίες σχετικά με το σύστημα που καθιερώθηκε σύμφωνα με το σημείο 1, καθώς και σχετικά με τον τρόπο παροχής εκθέσεων και πληροφοριών που αφορούν βλάβες, δυσλειτουργίες, ελαττώματα ή άλλα περιστατικά που αναφέρονται στο σημείο 1 περίπτωση i)·
                                             
                                          
                                                3.
                                             
                                             
                                                υποβάλλει στον Οργανισμό αναφορές σχετικά με οποιαδήποτε βλάβη, δυσλειτουργία, ελάττωμα ή οιοδήποτε άλλο περιστατικό για το οποίο λαμβάνει γνώση και το οποίο αφορά προϊόν, εξάρτημα ή εξοπλισμό που καλύπτεται από το πιστοποιητικό τύπου, το περιορισμένο πιστοποιητικό τύπου, το συμπληρωματικό πιστοποιητικό τύπου, την εξουσιοδότηση ETSO, την έγκριση σχεδιασμού επισκευής μείζονος σημασίας ή κάθε άλλη σχετική έγκριση που θεωρείται ότι έχει εκδοθεί σύμφωνα με τον παρόντα κανονισμό και η οποία οδηγεί ή ενδέχεται να οδηγήσει σε επισφαλή κατάσταση.
                                             
                                          
                              
                                    β)
                                 
                                 
                                    Με την επιφύλαξη του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των κατ’ εξουσιοδότηση και εκτελεστικών πράξεών του, κάθε φυσικό ή νομικό πρόσωπο που είναι κάτοχος ή έχει υποβάλει αίτηση χορήγησης πιστοποιητικού έγκρισης φορέα παραγωγής σύμφωνα με το τμήμα Ζ της παρούσας ενότητας ή που παράγει προϊόν, εξάρτημα ή εξοπλισμό σύμφωνα με το τμήμα ΣΤ της παρούσας ενότητας:
                                    
                                                1.
                                             
                                             
                                                καθιερώνει και τηρεί σύστημα συλλογής και αξιολόγησης αναφορών περιστατικών, συμπεριλαμβανομένων αναφορών για σφάλματα, παρ’ ολίγον ατυχήματα και κινδύνους, ώστε να εντοπίζονται αρνητικές τάσεις ή να αντιμετωπίζονται ατέλειες και να εξάγονται περιστατικά των οποίων η αναφορά είναι υποχρεωτική σύμφωνα με τα σημεία 2 και 3, καθώς και περιστατικά τα οποία αναφέρονται οικειοθελώς. Για φορείς που έχουν την κύρια εγκατάστασή τους σε κράτος μέλος, μπορεί να θεσπιστεί ενιαίο σύστημα για την εκπλήρωση των απαιτήσεων του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των εκτελεστικών του πράξεων, καθώς και του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων·
                                             
                                          
                                                2.
                                             
                                             
                                                αναφέρει στον υπεύθυνο κάτοχο της έγκρισης σχεδιασμού όλες τις περιπτώσεις κατά τις οποίες ο φορέας παραγωγής έχει διαθέσει προϊόντα, εξαρτήματα ή εξοπλισμό για τα οποία στη συνέχεια διαπιστώθηκε ότι εμφάνιζαν πιθανές αποκλίσεις από τα εφαρμοστέα δεδομένα σχεδιασμού και διερευνά σε συνεργασία με τον κάτοχο της έγκρισης σχεδιασμού ώστε να εντοπίσει τις αποκλίσεις εκείνες οι οποίες θα μπορούσαν να οδηγήσουν σε επισφαλή κατάσταση·
                                             
                                          
                                                3.
                                             
                                             
                                                αναφέρει στην αρμόδια αρχή του υπεύθυνου κράτους μέλους σύμφωνα με την παράγραφο 21.1 και στον Οργανισμό τις αποκλίσεις που έχουν εντοπιστεί σύμφωνα με την παράγραφο 21.A.3A στοιχείο β) σημείο 2 και οι οποίες θα μπορούσαν να οδηγήσουν σε επισφαλή κατάσταση·
                                             
                                          
                                                4.
                                             
                                             
                                                εάν ο φορέας παραγωγής ενεργεί ως προμηθευτής τρίτου φορέα παραγωγής, αναφέρει επίσης στον τρίτο φορέα όλες τις περιπτώσεις κατά τις οποίες έχει διαθέσει στον εν λόγω φορέα προϊόντα, εξαρτήματα ή εξοπλισμό για τα οποία στη συνέχεια διαπιστώθηκε ότι εμφάνιζαν πιθανές αποκλίσεις από τα εφαρμοστέα δεδομένα σχεδιασμού.
                                             
                                          
                              
                                    γ)
                                 
                                 
                                    Με την επιφύλαξη του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των κατ’ εξουσιοδότηση και εκτελεστικών πράξεών του, κάθε φυσικό ή νομικό πρόσωπο, κατά την υποβολή αναφοράς σύμφωνα με το στοιχείο α) σημείο 3, το στοιχείο β) σημείο 2, το στοιχείο β) σημείο 3 και το στοιχείο β) σημείο 4, προστατεύει δεόντως το απόρρητο του προσώπου που υποβάλλει την αναφορά και του/των προσώπου/-ων που μνημονεύονται στην αναφορά.
                                 
                              
                                    δ)
                                 
                                 
                                    Με την επιφύλαξη του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των κατ’ εξουσιοδότηση και εκτελεστικών πράξεών του, κάθε φυσικό ή νομικό πρόσωπο υποβάλλει τις αναφορές που αναφέρονται στο στοιχείο α) σημείο 3 και στο στοιχείο β) σημείο 3 με τη μορφή και με τον τρόπο που καθορίζεται από τον Οργανισμό ή την αρμόδια αρχή, αντίστοιχα, και τις αποστέλλει το συντομότερο δυνατό και, σε κάθε περίπτωση, εντός 72 ωρών από τη στιγμή που το φυσικό ή νομικό πρόσωπο εντόπισε ότι το περιστατικό ενδέχεται να οδηγήσει σε πιθανή επισφαλή κατάσταση, εκτός αν εξαιρετικές περιστάσεις δεν το επιτρέπουν.
                                 
                              
                                    ε)
                                 
                                 
                                    Με την επιφύλαξη του κανονισμού (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου και των κατ’ εξουσιοδότηση και εκτελεστικών πράξεών του, εάν περιστατικό, το οποίο αναφέρεται σύμφωνα με το στοιχείο α) σημείο 3 ή το στοιχείο β) σημείο 3, οφείλεται σε ατέλεια στον σχεδιασμό ή σε ατέλεια οφειλόμενη στην παραγωγή, ο κάτοχος του πιστοποιητικού τύπου, του περιορισμένου πιστοποιητικού τύπου, του συμπληρωματικού πιστοποιητικού τύπου, της έγκρισης σχεδιασμού επισκευής μείζονος σημασίας, της εξουσιοδότησης ETSO ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό, ή ο φορέας παραγωγής, ανάλογα με την περίπτωση, διερευνά την αιτία της ατέλειας και υποβάλλει στην αρμόδια αρχή του υπεύθυνου κράτους μέλους σύμφωνα με την παράγραφο 21.1, καθώς και στον Οργανισμό αναφορά σχετικά με τα αποτελέσματα της έρευνάς του, καθώς και με κάθε μέτρο το οποίο προτίθεται να λάβει ή προτείνει να ληφθεί προκειμένου να διορθώσει τη συγκεκριμένη ατέλεια.
                                 
                              
                                    στ)
                                 
                                 
                                    Εάν η αρμόδια αρχή κρίνει ότι απαιτούνται ενέργειες για τη διόρθωση της ατέλειας, ο κάτοχος του πιστοποιητικού τύπου, του περιορισμένου πιστοποιητικού τύπου, του συμπληρωματικού πιστοποιητικού τύπου, της έγκρισης σχεδιασμού επισκευής μείζονος σημασίας, της εξουσιοδότησης ETSO ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό, ή ο φορέας παραγωγής, ανάλογα με την περίπτωση, υποβάλλει τα σχετικά στοιχεία στην αρμόδια αρχή κατόπιν αιτήματός της.
                                 
                              
                           (*1)  Κανονισμός (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την αναφορά, ανάλυση και παρακολούθηση περιστατικών στην πολιτική αεροπορία, την τροποποίηση του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2003/42/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 1321/2007 και (ΕΚ) αριθ. 1330/2007 (ΕΕ L 122 της 24.4.2014, σ. 18).»·"
                        
                     
                  
                        4)
                     
                     
                        η παράγραφος 21.A.5 αντικαθίσταται από το ακόλουθο κείμενο:
                        «21.A.5   Τήρηση αρχείων
                        
                        Κάθε φυσικό ή νομικό πρόσωπο που κατέχει ή έχει υποβάλει αίτηση για πιστοποιητικό τύπου, περιορισμένο πιστοποιητικό τύπου, συμπληρωματικό πιστοποιητικό τύπου, εξουσιοδότηση ETSO, έγκριση σχεδιασμού ή επισκευής, πτητική άδεια, πιστοποιητικό έγκρισης φορέα παραγωγής ή έγγραφο συμφωνίας σύμφωνα με τον παρόντα κανονισμό:
                        
                                    α)
                                 
                                 
                                    κατά τον σχεδιασμό προϊόντος, εξαρτήματος ή εξοπλισμού ή την τροποποίηση ή επισκευή αυτού, καθιερώνει σύστημα τήρησης αρχείων και τηρεί τις σχετικές πληροφορίες/δεδομένα σχεδιασμού· οι εν λόγω πληροφορίες/δεδομένα τίθενται στη διάθεση του Οργανισμού με σκοπό να παρέχονται οι πληροφορίες/τα δεδομένα που απαιτούνται για να εξασφαλίζονται η διαρκής αξιοπλοΐα του προϊόντος, του εξαρτήματος ή του εξοπλισμού, η συνεχής ισχύς των δεδομένων επιχειρησιακής καταλληλότητας, καθώς και η συμμόρφωση με τις εφαρμοστέες απαιτήσεις περιβαλλοντικής προστασίας·
                                 
                              
                                    β)
                                 
                                 
                                    κατά την παραγωγή προϊόντος, εξαρτήματος ή εξοπλισμού, τηρεί αρχείο με τα στοιχεία της διαδικασίας παραγωγής που σχετίζονται με τη συμμόρφωση του προϊόντος, του εξαρτήματος ή του εξοπλισμού με τα εφαρμοστέα δεδομένα σχεδιασμού, καθώς και με τις απαιτήσεις που επιβάλλονται στους συνεταίρους και τους προμηθευτές του, και θέτει τα εν λόγω δεδομένα στη διάθεση της οικείας αρμόδιας αρχής προκειμένου να παρέχονται οι πληροφορίες που απαιτούνται για να εξασφαλίζεται η διαρκής αξιοπλοΐα του προϊόντος, του εξαρτήματος ή του εξοπλισμού·
                                 
                              
                                    γ)
                                 
                                 
                                    όσον αφορά τις πτητικές άδειες:
                                    
                                                1.
                                             
                                             
                                                τηρεί τα έγγραφα που παράγονται προς απόδειξη και αιτιολόγηση των συνθηκών πτήσης και τα θέτει στη διάθεση του Οργανισμού και της οικείας αρμόδιας αρχής του κράτους μέλους, προκειμένου να παρέχονται οι πληροφορίες που απαιτούνται για να εξασφαλίζεται η διαρκής αξιοπλοΐα του αεροσκάφους·
                                             
                                          
                                                2.
                                             
                                             
                                                κατά την έκδοση πτητικής άδειας βάσει του δικαιώματος των εγκεκριμένων φορέων, τηρεί τα έγγραφα που συνδέονται με αυτήν, συμπεριλαμβανομένων των αρχείων επιθεώρησης και των εγγράφων υποστήριξης της έγκρισης των συνθηκών πτήσης και της έκδοσης της ίδιας της πτητικής άδειας, και τα θέτει στη διάθεση του Οργανισμού και της οικείας αρμόδιας αρχής του κράτους μέλους που είναι αρμόδιο για την εποπτεία του φορέα, προκειμένου να παρέχονται οι πληροφορίες που απαιτούνται για να εξασφαλίζεται η διαρκής αξιοπλοΐα του αεροσκάφους·
                                             
                                          
                              
                                    δ)
                                 
                                 
                                    τηρεί αρχεία της επάρκειας και των προσόντων που αναφέρονται στις παραγράφους 21.A.139 στοιχείο γ), 21.A.145 στοιχείο β), 21.A.145 στοιχείο γ), 21.A.239 στοιχείο γ), 21.A.245 στοιχείο α) ή 21.A.245 στοιχείο ε) σημείο 1, του προσωπικού που συμμετέχει στις ακόλουθες λειτουργίες:
                                    
                                                1.
                                             
                                             
                                                σχεδιασμός ή παραγωγή·
                                             
                                          
                                                2.
                                             
                                             
                                                ανεξάρτητη παρακολούθηση της συμμόρφωσης του φορέα προς τις σχετικές απαιτήσεις·
                                             
                                          
                                                3.
                                             
                                             
                                                διαχείριση ασφάλειας·
                                             
                                          
                              
                                    ε)
                                 
                                 
                                    τηρεί αρχεία της εξουσιοδότησης προσωπικού, όταν απασχολεί προσωπικό το οποίο:
                                    
                                                1.
                                             
                                             
                                                ασκεί τα δικαιώματα του εγκεκριμένου φορέα σύμφωνα με την παράγραφο 21.A.163 και/ή την παράγραφο 21.A.263, κατά περίπτωση·
                                             
                                          
                                                2.
                                             
                                             
                                                εκτελεί την ανεξάρτητη λειτουργία παρακολούθησης της συμμόρφωσης του φορέα με τις σχετικές απαιτήσεις σύμφωνα με την παράγραφο 21.A.139 στοιχείο ε) και/ή την παράγραφο 21.A.239 στοιχείο ε), κατά περίπτωση·
                                             
                                          
                                                3.
                                             
                                             
                                                εκτελεί την ανεξάρτητη λειτουργία επαλήθευσης της απόδειξης της συμμόρφωσης σύμφωνα με την παράγραφο 21.A.239 στοιχείο δ) σημείο 2·»
                                             
                                          
                              
                  
                        5)
                     
                     
                        παρεμβάλλεται η ακόλουθη παράγραφος 21.A.9:
                        «21.A.9   Πρόσβαση και έρευνα
                        
                        Κάθε φυσικό ή νομικό πρόσωπο που κατέχει ή έχει υποβάλει αίτηση για πιστοποιητικό τύπου, περιορισμένο πιστοποιητικό τύπου, συμπληρωματικό πιστοποιητικό τύπου, εξουσιοδότηση ETSO, έγκριση τροποποίησης σχεδιασμού ή επισκευής, πιστοποιητικό αξιοπλοΐας, πιστοποιητικό θορύβου, πτητική άδεια, έγκριση φορέα σχεδιασμού, πιστοποιητικό έγκρισης φορέα παραγωγής ή έγγραφο συμφωνίας σύμφωνα με τον παρόντα κανονισμό:
                        
                                    α)
                                 
                                 
                                    παρέχει στην αρμόδια αρχή πρόσβαση σε κάθε εγκατάσταση, προϊόν, εξάρτημα και εξοπλισμό, έγγραφο, αρχείο, δεδομένο, διεργασία, διαδικασία ή σε οποιοδήποτε άλλο υλικό, προκειμένου να εξετάσει οποιαδήποτε αναφορά, να πραγματοποιήσει οποιαδήποτε επιθεώρηση ή να εκτελέσει ή να παραστεί σε οποιαδήποτε πτητική δοκιμή και δοκιμή εδάφους, εφόσον απαιτείται, προκειμένου να επαληθεύεται η αρχική και η συνεχής συμμόρφωση του φορέα με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεών του.·
                                 
                              
                                    β)
                                 
                                 
                                    μεριμνά ώστε να διασφαλίζεται ότι η αρμόδια αρχή έχει πρόσβαση, όπως προβλέπεται στο στοιχείο α), και όσον αφορά τους συνεταίρους, τους προμηθευτές και τους υπεργολάβους του φυσικού ή νομικού προσώπου.»·
                                 
                              
                  
                        6)
                     
                     
                        στην παράγραφο 21.A.44, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    αναλαμβάνει τις υποχρεώσεις που ορίζονται στις παραγράφους 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9, 21.A.62 και 21.A.65, και, για τον σκοπό αυτόν, εξακολουθεί να πληροί τις απαιτήσεις αξιολόγησης επιλεξιμότητας σύμφωνα με την παράγραφο 21.A.13·»·
                                 
                              
                  
                        7)
                     
                     
                        η παράγραφος 21.A.47 αντικαθίσταται από το ακόλουθο κείμενο:
                        «21.A.47   Δυνατότητα μεταβίβασης
                        
                        Ένα πιστοποιητικό τύπου ή περιορισμένο πιστοποιητικό τύπου ή μια εξουσιοδότηση ETSO για βοηθητική μονάδα ισχύος μπορεί να μεταβιβαστεί μόνο σε φυσικό ή νομικό πρόσωπο το οποίο είναι ικανό να αναλάβει τις υποχρεώσεις που ορίζονται στην παράγραφο 21.Α.44 και το οποίο έχει αποδείξει, για τον σκοπό αυτόν, την ικανότητά του σύμφωνα με την παράγραφο 21.Α.14.»·
                     
                  
                        8)
                     
                     
                        στην παράγραφο 21.A.109, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    αναλαμβάνει τις υποχρεώσεις που ορίζονται στις παραγράφους 21.A.4, 21.A.5, 21.A.6, 21.A.7, 21.A.9 και 21.A.108·»·
                                 
                              
                  
                        9)
                     
                     
                        στην παράγραφο 21.A.118A στοιχείο α), το σημείο 1 αντικαθίσταται από το ακόλουθο κείμενο:
                        
                                    «1.
                                 
                                 
                                    που ορίζονται στις παραγράφους 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9 και 21.A.120Β·»·
                                 
                              
                  
                        10)
                     
                     
                        παρεμβάλλεται η ακόλουθη παράγραφος 21.A.124A:
                        «21.A.124A   Μέσα συμμόρφωσης
                        
                        
                                    α)
                                 
                                 
                                    Οι φορείς επιτρέπεται να χρησιμοποιούν εναλλακτικά μέσα συμμόρφωσης για να αποδείξουν τη συμμόρφωση με τον παρόντα κανονισμό.
                                 
                              
                                    β)
                                 
                                 
                                    Εάν ένας φορέας επιθυμεί να χρησιμοποιήσει εναλλακτικά μέσα συμμόρφωσης, παρέχει στην αρμόδια αρχή, προτού τα χρησιμοποιήσει, πλήρη περιγραφή τους. Η περιγραφή περιλαμβάνει τυχόν αναθεωρήσεις των σχετικών τεχνικών εγχειριδίων ή διαδικασιών, καθώς και επεξήγηση με την οποία υποδεικνύεται ο τρόπος επίτευξης της συμμόρφωσης με τον παρόντα κανονισμό.
                                    Ο φορέας επιτρέπεται να χρησιμοποιήσει τα εν λόγω εναλλακτικά μέσα συμμόρφωσης, εφόσον εγκριθούν προηγουμένως από την αρμόδια αρχή.»·
                                 
                              
                  
                        11)
                     
                     
                        στην παράγραφο 21.A.125A, ο τίτλος αντικαθίσταται από το ακόλουθο κείμενο:
                        
                                    «21.A.125A
                                    
                                 
                                 
                                    
                                       Έκδοση εγγράφου συμφωνίας»
                                    
                                 
                              
                  
                        12)
                     
                     
                        η παράγραφος 21.A.125B αντικαθίσταται από το ακόλουθο κείμενο:
                        «21.A.125B   Ευρήματα και παρατηρήσεις
                        
                        
                                    α)
                                 
                                 
                                    Μετά την παραλαβή της κοινοποίησης ευρημάτων σύμφωνα με την παράγραφο 21.B.125, ο κάτοχος εγγράφου συμφωνίας:
                                    
                                                1.
                                             
                                             
                                                εντοπίζει τη/τις βασική/-ές αιτία/-ες και τον/τους παράγοντα/-ες που συνέβαλαν στην περίπτωση μη συμμόρφωσης·
                                             
                                          
                                                2.
                                             
                                             
                                                καταρτίζει σχέδιο διορθωτικών μέτρων·
                                             
                                          
                                                3.
                                             
                                             
                                                αποδεικνύει την εφαρμογή των διορθωτικών μέτρων κατά τρόπο ικανοποιητικό στην αρμόδια αρχή.
                                             
                                          
                              
                                    β)
                                 
                                 
                                    Τα μέτρα που αναφέρονται στο στοιχείο α) τίθενται σε εφαρμογή εντός της προθεσμίας που έχει συμφωνηθεί με την αρμόδια αρχή σύμφωνα με την παράγραφο 21.B.125.
                                 
                              
                                    γ)
                                 
                                 
                                    Οι παρατηρήσεις που λαμβάνονται σύμφωνα με την παράγραφο 21.B.125 στοιχείο ε) λαμβάνονται δεόντως υπόψη από τον κάτοχο του εγγράφου συμφωνίας. Ο φορέας καταγράφει τις αποφάσεις που λαμβάνονται σε σχέση με τις εν λόγω παρατηρήσεις.»·
                                 
                              
                  
                        13)
                     
                     
                        η παράγραφος 21.A.125Γ αντικαθίσταται από το ακόλουθο κείμενο:
                        «21.A.125Γ   Διάρκεια ισχύος και συνεχής ισχύς
                        
                        
                                    α)
                                 
                                 
                                    Το έγγραφο συμφωνίας εκδίδεται για περιορισμένο χρονικό διάστημα το οποίο δεν υπερβαίνει σε καμία περίπτωση το ένα έτος. Παραμένει σε ισχύ, εάν ο φορέας πληροί όλους τους ακόλουθους όρους:
                                    
                                                1.
                                             
                                             
                                                ο φορέας παραγωγής εξακολουθεί να συμμορφώνεται με τις εφαρμοστέες απαιτήσεις του παρόντος παραρτήματος·
                                             
                                          
                                                2.
                                             
                                             
                                                ο φορέας παραγωγής ή οποιοσδήποτε από τους συνεταίρους, προμηθευτές ή υπεργολάβους του αναγνωρίζει ότι η αρμόδια αρχή δύναται να διενεργεί έρευνες σύμφωνα με την παράγραφο 21.A.9·
                                             
                                          
                                                3.
                                             
                                             
                                                ο φορέας παραγωγής είναι σε θέση να παράσχει στην αρμόδια αρχή στοιχεία που αποδεικνύουν ότι διατηρεί ικανοποιητικό έλεγχο της κατασκευής προϊόντων, εξαρτημάτων και εξοπλισμού βάσει του εγγράφου συμφωνίας·
                                             
                                          
                                                4.
                                             
                                             
                                                το έγγραφο συμφωνίας δεν έχει ανακληθεί από την αρμόδια αρχή σύμφωνα με την παράγραφο 21.B.65, δεν έχει αποτελέσει αντικείμενο παραίτησης εκ μέρους του φορέα παραγωγής και η διάρκεια ισχύος του δεν έχει λήξει.
                                             
                                          
                              
                                    β)
                                 
                                 
                                    Στην περίπτωση παραίτησης, ανάκλησης ή λήξης της ισχύος, το έγγραφο συμφωνίας επιστρέφεται στην αρμόδια αρχή.»·
                                 
                              
                  
                        14)
                     
                     
                        η παράγραφος 21.A.126 στοιχείο β) τροποποιείται ως εξής:
                        
                                    α)
                                 
                                 
                                    το σημείο 5 αντικαθίσταται από το ακόλουθο κείμενο:
                                    
                                                «5.
                                             
                                             
                                                τα υλικά και τα εξαρτήματα που παρακρατούνται λόγω των αποκλίσεων που εμφανίζουν σε σχέση με τον σχεδιασμό τύπου ή τις προδιαγραφές παραγωγής και τα οποία πρόκειται να εξεταστούν για την τοποθέτησή τους στο τελικό προϊόν, υπόκεινται σε εγκεκριμένη διαδικασία μηχανολογικής και κατασκευαστικής επιθεώρησης. Τα υλικά και εξαρτήματα που κρίνονται ως κατάλληλα προς χρήση, βάσει της εν λόγω διαδικασίας, προσδιορίζονται δεόντως και επιθεωρούνται εκ νέου εφόσον απαιτούνται περαιτέρω εργασίες ή επιδιορθώσεις σε αυτά. Τα υλικά και εξαρτήματα που απορρίπτονται βάσει της εν λόγω διαδικασίας λαμβάνουν ειδική σήμανση και απομακρύνονται προκειμένου να εξασφαλιστεί ότι δεν θα ενσωματωθούν στο τελικό προϊόν.»·
                                             
                                          
                              
                                    β)
                                 
                                 
                                    το σημείο 6 απαλείφεται·
                                 
                              
                  
                        15)
                     
                     
                        η παράγραφος 21.A.129 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    
                                                «21.A.129
                                                
                                             
                                             
                                                
                                                   Υποχρεώσεις του φορέα παραγωγής»·
                                             
                                          
                              
                                    β)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                συμμορφώνεται με το τμήμα Α της παρούσας ενότητας.»·
                                             
                                          
                              
                                    γ)
                                 
                                 
                                    το στοιχείο στ) απαλείφεται·
                                 
                              
                  
                        16)
                     
                     
                        παρεμβάλλεται η ακόλουθη παράγραφος 21.A.134A:
                        «21.A.134A   Μέσα συμμόρφωσης
                        
                        
                                    α)
                                 
                                 
                                    Οι φορείς επιτρέπεται να χρησιμοποιούν εναλλακτικά μέσα συμμόρφωσης για να αποδείξουν τη συμμόρφωση με τον παρόντα κανονισμό.
                                 
                              
                                    β)
                                 
                                 
                                    Εάν ένας φορέας επιθυμεί να χρησιμοποιήσει εναλλακτικά μέσα συμμόρφωσης, παρέχει στην αρμόδια αρχή, προτού τα χρησιμοποιήσει, πλήρη περιγραφή τους. Η περιγραφή περιλαμβάνει τυχόν αναθεωρήσεις των σχετικών τεχνικών εγχειριδίων ή διαδικασιών, καθώς και επεξήγηση με την οποία υποδεικνύεται ο τρόπος επίτευξης της συμμόρφωσης με τον παρόντα κανονισμό.
                                    Ο φορέας επιτρέπεται να χρησιμοποιήσει τα εν λόγω εναλλακτικά μέσα συμμόρφωσης εφόσον εγκριθούν προηγουμένως από την αρμόδια αρχή.»·
                                 
                              
                  
                        17)
                     
                     
                        στην παράγραφο 21.A.135, ο τίτλος αντικαθίσταται από το ακόλουθο κείμενο:
                        
                                    «21.A.135
                                    
                                 
                                 
                                    
                                       Έκδοση έγκρισης φορέα παραγωγής»
                                    
                                 
                              
                  
                        18)
                     
                     
                        η παράγραφος 21.A.139 αντικαθίσταται από το ακόλουθο κείμενο:
                        «21.A.139   Σύστημα διαχείρισης της παραγωγής
                        
                        
                                    α)
                                 
                                 
                                    Ο φορέας παραγωγής καθιερώνει, εφαρμόζει και διατηρεί σύστημα διαχείρισης της παραγωγής το οποίο περιλαμβάνει μια συνιστώσα διαχείρισης της ασφάλειας και μια συνιστώσα διαχείρισης της ποιότητας, με σαφώς καθορισμένη λογοδοσία και γραμμές ευθύνης εντός του φορέα.
                                 
                              
                                    β)
                                 
                                 
                                    Το σύστημα διαχείρισης της παραγωγής:
                                    
                                                1.
                                             
                                             
                                                ανταποκρίνεται στο μέγεθος του φορέα και στη φύση και την περιπλοκότητα των δραστηριοτήτων του, λαμβανομένων υπόψη των κινδύνων και της συναφούς διακινδύνευσης που είναι εγγενείς στις εν λόγω δραστηριότητες·
                                             
                                          
                                                2.
                                             
                                             
                                                καθιερώνεται, εφαρμόζεται και διατηρείται με άμεση λογοδοσία ενός και μόνο διευθυντή που διορίζεται σύμφωνα με την παράγραφο 21.A.145 στοιχείο γ) σημείο 1.
                                             
                                          
                              
                                    γ)
                                 
                                 
                                    Στο πλαίσιο της συνιστώσας διαχείρισης της ασφάλειας του συστήματος διαχείρισης της παραγωγής, ο φορέας παραγωγής:
                                    
                                                1.
                                             
                                             
                                                καθιερώνει, εφαρμόζει και διατηρεί πολιτική ασφάλειας και τους αντίστοιχους συναφείς στόχους ασφάλειας·
                                             
                                          
                                                2.
                                             
                                             
                                                διορίζει βασικό προσωπικό ασφάλειας σύμφωνα με την παράγραφο 21.A.145 στοιχείο γ) σημείο 2·
                                             
                                          
                                                3.
                                             
                                             
                                                καθιερώνει, εφαρμόζει και διατηρεί διαδικασία διαχείρισης της διακινδύνευσης της ασφάλειας για τον εντοπισμό των κινδύνων ασφάλειας που συνεπάγονται οι αεροπορικές δραστηριότητες, την αξιολόγησή τους και τη διαχείριση της σχετικής διακινδύνευσης, συμπεριλαμβανομένης της λήψης μέτρων για τον μετριασμό της διακινδύνευσης και την επαλήθευση της αποτελεσματικότητάς τους·
                                             
                                          
                                                4.
                                             
                                             
                                                καθιερώνει, εφαρμόζει και διατηρεί διαδικασία διασφάλισης της ασφάλειας η οποία περιλαμβάνει:
                                                
                                                            i)
                                                         
                                                         
                                                            μέτρηση και παρακολούθηση των επιδόσεων ασφάλειας του φορέα·
                                                         
                                                      
                                                            ii)
                                                         
                                                         
                                                            διαχείριση των τροποποιήσεων σύμφωνα με την παράγραφο 21.A.147·
                                                         
                                                      
                                                            iii)
                                                         
                                                         
                                                            αρχές για τη συνεχή βελτίωση της συνιστώσας διαχείρισης της ασφάλειας·
                                                         
                                                      
                                          
                                                5.
                                             
                                             
                                                προάγει την ασφάλεια εντός του φορέα με τους ακόλουθους τρόπους:
                                                
                                                            i)
                                                         
                                                         
                                                            κατάρτιση και εκπαίδευση·
                                                         
                                                      
                                                            ii)
                                                         
                                                         
                                                            επικοινωνία·
                                                         
                                                      
                                          
                                                6.
                                             
                                             
                                                καθιερώνει σύστημα αναφοράς περιστατικών σύμφωνα με την παράγραφο 21.A.3A, για να συμβάλει στον στόχο της συνεχούς βελτίωσης της ασφάλειας.
                                             
                                          
                              
                                    δ)
                                 
                                 
                                    Στο πλαίσιο της συνιστώσας διαχείρισης της ποιότητας του συστήματος διαχείρισης της παραγωγής, ο φορέας παραγωγής:
                                    
                                                1.
                                             
                                             
                                                εξασφαλίζει ότι κάθε προϊόν, εξάρτημα ή εξοπλισμός που παράγεται από τον φορέα ή από τους συνεταίρους του ή το οποίο ο φορέας αναθέτει υπεργολαβικά ή προμηθεύεται από τρίτα μέρη, συμμορφώνεται με τα εφαρμοστέα δεδομένα σχεδιασμού και πληροί τους όρους ασφαλούς λειτουργίας, και, κατά συνέπεια, ο φορέας μπορεί να ασκεί τα δικαιώματα που αναφέρονται στην παράγραφο 21.Α.163·
                                             
                                          
                                                2.
                                             
                                             
                                                καθιερώνει, εφαρμόζει και διατηρεί, κατά περίπτωση, στο πλαίσιο της έγκρισης, διαδικασίες ελέγχου για:
                                                
                                                            i)
                                                         
                                                         
                                                            έκδοση, έγκριση ή τροποποίηση εγγράφων·
                                                         
                                                      
                                                            ii)
                                                         
                                                         
                                                            αξιολόγηση, λογιστικό έλεγχο και γενικό έλεγχο πωλητών και υπεργολάβων·
                                                         
                                                      
                                                            iii)
                                                         
                                                         
                                                            επαλήθευση της συμμόρφωσης των εισερχόμενων προϊόντων, εξαρτημάτων, υλικών και εξοπλισμού, συμπεριλαμβανομένων νέων ή μεταχειρισμένων τεμαχίων τα οποία προμηθεύουν αγοραστές προϊόντων, προς τις προδιαγραφές που ορίζονται στα εφαρμοστέα δεδομένα σχεδιασμού·
                                                         
                                                      
                                                            iv)
                                                         
                                                         
                                                            αναγνώριση και ιχνηλασιμότητα·
                                                         
                                                      
                                                            v)
                                                         
                                                         
                                                            διαδικασίες κατασκευής·
                                                         
                                                      
                                                            vi)
                                                         
                                                         
                                                            επιθεώρηση και δοκιμές, συμπεριλαμβανομένων των πτητικών δοκιμών στο πλαίσιο της παραγωγής·
                                                         
                                                      
                                                            vii)
                                                         
                                                         
                                                            βαθμονόμηση εργαλείων, οδηγών εργαλειομηχανής και εξοπλισμού δοκιμών·
                                                         
                                                      
                                                            viii)
                                                         
                                                         
                                                            έλεγχο μη συμβατών τεμαχίων·
                                                         
                                                      
                                                            ix)
                                                         
                                                         
                                                            συντονισμό αξιοπλοΐας με τον αιτούντα ή τον κάτοχο έγκρισης σχεδιασμού·
                                                         
                                                      
                                                            x)
                                                         
                                                         
                                                            ολοκλήρωση και τήρηση αρχείων·
                                                         
                                                      
                                                            xi)
                                                         
                                                         
                                                            επάρκεια και προσόντα του προσωπικού·
                                                         
                                                      
                                                            xii)
                                                         
                                                         
                                                            έκδοση εγγράφων διάθεσης όσον αφορά την αξιοπλοΐα·
                                                         
                                                      
                                                            xiii)
                                                         
                                                         
                                                            χειρισμό, αποθήκευση και συσκευασία·
                                                         
                                                      
                                                            xiv)
                                                         
                                                         
                                                            εσωτερικούς ελέγχους ποιότητας και παρεπόμενες διορθωτικές ενέργειες·
                                                         
                                                      
                                                            xv)
                                                         
                                                         
                                                            εργασίες οι οποίες εκτελούνται στο πλαίσιο των όρων έγκρισης σε οιαδήποτε τοποθεσία εκτός των εγκεκριμένων εγκαταστάσεων·
                                                         
                                                      
                                                            xvi)
                                                         
                                                         
                                                            εργασίες οι οποίες εκτελούνται μετά την ολοκλήρωση της διαδικασίας παραγωγής αλλά πριν από την παράδοση, προκειμένου να διατηρείται το αεροσκάφος σε κατάσταση ασφαλούς λειτουργίας·
                                                         
                                                      
                                                            xvii)
                                                         
                                                         
                                                            έκδοση πτητικής άδειας και έγκριση σχετικών συνθηκών πτήσης·
                                                         
                                                      
                                          
                                                3.
                                             
                                             
                                                συμπεριλαμβάνει ειδικές διατάξεις στις διαδικασίες ελέγχου για τυχόν κρίσιμα εξαρτήματα.
                                             
                                          
                              
                                    ε)
                                 
                                 
                                    Ο φορέας παραγωγής θεσπίζει, στο πλαίσιο του συστήματος διαχείρισης της παραγωγής, μια ανεξάρτητη λειτουργία παρακολούθησης για την επαλήθευση της συμμόρφωσης του φορέα με τις σχετικές απαιτήσεις του παρόντος παραρτήματος, καθώς και της συμμόρφωσης με το σύστημα διαχείρισης της παραγωγής και της επάρκειας του συστήματος αυτού. Η παρακολούθηση περιλαμβάνει τη δυνατότητα υποβολής παρατηρήσεων προς το πρόσωπο ή την ομάδα προσώπων που αναφέρονται στην παράγραφο 21.Α.145 στοιχείο γ) σημείο 2 και προς τον διευθυντή που αναφέρεται στην παράγραφο 21.Α.145 στοιχείο γ) σημείο 1, ώστε να διασφαλίζεται η εφαρμογή διορθωτικών ενεργειών, εφόσον απαιτείται.
                                 
                              
                                    στ)
                                 
                                 
                                    Εάν ο φορέας παραγωγής διαθέτει ένα ή περισσότερα πρόσθετα πιστοποιητικά φορέα υπαγόμενα στο πεδίο εφαρμογής του κανονισμού (ΕΕ) 2018/1139, το σύστημα διαχείρισης της παραγωγής επιτρέπεται να ενσωματώνεται σε αυτό που απαιτείται βάσει του/των πρόσθετου/-ων πιστοποιητικού/-ών του/των οποίου/-ων είναι κάτοχος.»·
                                 
                              
                  
                        19)
                     
                     
                        η παράγραφος 21.A.143 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    
                                                «21.A.143
                                                
                                             
                                             
                                                
                                                   Εγχειρίδιο λειτουργίας του φορέα παραγωγής»·
                                             
                                          
                              
                                    β)
                                 
                                 
                                    το στοιχείο α) τροποποιείται ως εξής:
                                    
                                                (i)
                                             
                                             
                                                η εισαγωγική φράση αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            Ο φορέας παραγωγής καταρτίζει και διατηρεί εγχειρίδιο λειτουργίας του φορέα παραγωγής (POE) το οποίο παρέχει, άμεσα ή με παραπομπές, τις ακόλουθες πληροφορίες που σχετίζονται με το σύστημα διαχείρισης της παραγωγής όπως περιγράφεται στην παράγραφο 21.A.139:»·
                                                         
                                                      
                                          
                                                (ii)
                                             
                                             
                                                το σημείο 11 αντικαθίσταται από το ακόλουθο κείμενο:
                                                
                                                            «11.
                                                         
                                                         
                                                            περιγραφή του συστήματος διαχείρισης της παραγωγής, της πολιτικής, των διεργασιών και διαδικασιών που προβλέπονται στην παράγραφο 21.A.139 στοιχείο γ)·»·
                                                         
                                                      
                                          
                                                (iii)
                                             
                                             
                                                το σημείο 12 αντικαθίσταται από το ακόλουθο κείμενο:
                                                
                                                            «12.
                                                         
                                                         
                                                            κατάλογο των τρίτων μερών που αναφέρονται στην παράγραφο 21.Α.139 στοιχείο δ) σημείο 1·»·
                                                         
                                                      
                                          
                              
                                    γ)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                Η αρχική έκδοση του POE εγκρίνεται από την αρμόδια αρχή.»·
                                             
                                          
                              
                                    δ)
                                 
                                 
                                    προστίθεται το ακόλουθο στοιχείο γ):
                                    
                                                «γ)
                                             
                                             
                                                Το POE τροποποιείται, εάν χρειάζεται, ώστε να τηρείται επικαιροποιημένη η περιγραφή του φορέα. Αντίγραφα των τροποποιήσεων υποβάλλονται στην αρμόδια αρχή.»·
                                             
                                          
                              
                  
                        20)
                     
                     
                        η παράγραφος 21.A.145 αντικαθίσταται από το ακόλουθο κείμενο:
                        «21.A.145   Πόροι
                        
                        Ο φορέας παραγωγής αποδεικνύει:
                        
                                    α)
                                 
                                 
                                    ότι οι εγκαταστάσεις, οι συνθήκες εργασίας, ο εξοπλισμός και τα εργαλεία, οι διαδικασίες και τα σχετικά υλικά, τα μέλη και τα προσόντα του προσωπικού, καθώς και η γενική οργάνωση επαρκούν για την εκτέλεση των υποχρεώσεών του σύμφωνα με την παράγραφο 21.A.165·
                                 
                              
                                    β)
                                 
                                 
                                    όσον αφορά όλα τα απαιτούμενα δεδομένα σχετικά με την αξιοπλοΐα και τα δεδομένα περιβαλλοντικής προστασίας:
                                    
                                                1.
                                             
                                             
                                                ότι ο φορέας παραγωγής διατηρεί όλα τα δεδομένα που χρειάζεται για να διαπιστώσει τη συμμόρφωση με τα εφαρμοστέα δεδομένα σχεδιασμού. Τα εν λόγω δεδομένα μπορεί να προέρχονται από τον Οργανισμό και από τον κάτοχο ή τον αιτούντα τη χορήγηση του πιστοποιητικού τύπου, του περιορισμένου πιστοποιητικού τύπου ή της έγκρισης σχεδιασμού, και μπορεί να συμπεριλαμβάνουν τυχόν απαλλαγή από τις απαιτήσεις περιβαλλοντικής προστασίας·
                                             
                                          
                                                2.
                                             
                                             
                                                ότι ο φορέας παραγωγής έχει καθιερώσει διαδικασία βάσει της οποίας εξασφαλίζεται ότι τα δεδομένα αξιοπλοΐας και περιβαλλοντικής προστασίας ενσωματώνονται ορθά στα δεδομένα παραγωγής του·
                                             
                                          
                                                3.
                                             
                                             
                                                ότι τα ανωτέρω δεδομένα επικαιροποιούνται και τίθενται στη διάθεση του συνόλου του προσωπικού που είναι αναγκαίο να έχει πρόσβαση σε αυτά προκειμένου να εκτελέσει τα καθήκοντά του·
                                             
                                          
                              
                                    γ)
                                 
                                 
                                    όσον αφορά τη διοίκηση και το προσωπικό:
                                    
                                                1.
                                             
                                             
                                                ότι ο φορέας παραγωγής έχει διορίσει υπόλογο διευθυντή με την εξουσία να εξασφαλίζει ότι, εντός του φορέα, το σύνολο της διαδικασίας παραγωγής εκτελείται σύμφωνα με τα απαιτούμενα πρότυπα και ότι ο φορέας παραγωγής συμμορφώνεται διαρκώς προς τις απαιτήσεις του συστήματος διαχείρισης της παραγωγής που αναφέρεται στην παράγραφο 21.A.139, καθώς και με τα δεδομένα και τις διαδικασίες που ορίζονται στο POE που αναφέρεται στην παράγραφο 21.A.143·
                                             
                                          
                                                2.
                                             
                                             
                                                ότι ο υπόλογος διευθυντής έχει διορίσει ένα πρόσωπο ή μια ομάδα προσώπων προκειμένου να διασφαλίσει τη συμμόρφωση του φορέα προς τις απαιτήσεις του παρόντος παραρτήματος, και ότι έχει προσδιορίσει τα πρόσωπα αυτά καθώς και την έκταση των αρμοδιοτήτων τους· το εν λόγω πρόσωπο ή η ομάδα προσώπων λογοδοτεί στον υπόλογο διευθυντή και έχει άμεση πρόσβαση σε αυτόν. Το πρόσωπο ή η ομάδα προσώπων διαθέτουν τις κατάλληλες γνώσεις, το υπόβαθρο και την πείρα για την εκτέλεση των καθηκόντων τους·
                                             
                                          
                                                3.
                                             
                                             
                                                ότι έχουν δοθεί οι κατάλληλες εξουσίες στα μέλη του προσωπικού όλων των βαθμίδων ώστε να μπορούν να εκτελούν τα επιμέρους καθήκοντά τους και ότι υπάρχει πλήρης και αποτελεσματικός συντονισμός στο εσωτερικό του φορέα παραγωγής όσον αφορά θέματα σχετικά με τα δεδομένα αξιοπλοΐας και περιβαλλοντικής προστασίας·
                                             
                                          
                              
                                    δ)
                                 
                                 
                                    όσον αφορά το προσωπικό πιστοποίησης το οποίο εξουσιοδοτείται από τον φορέα παραγωγής για την υπογραφή των εγγράφων που εκδίδονται σύμφωνα με την παράγραφο 21.A.163 στο πλαίσιο του πεδίου εφαρμογής των όρων της έγκρισης:
                                    
                                                1.
                                             
                                             
                                                ότι διαθέτουν τις κατάλληλες γνώσεις, το υπόβαθρο (συμπεριλαμβανομένων των λοιπών καθηκόντων εντός του φορέα) και την πείρα για την εκτέλεση των επιμέρους καθηκόντων τους·
                                             
                                          
                                                2.
                                             
                                             
                                                ότι διαθέτουν τα τεκμήρια που προσδιορίζουν το πεδίο εφαρμογής της εξουσιοδότησής τους.»·
                                             
                                          
                              
                  
                        21)
                     
                     
                        η παράγραφος 21.A.147 αντικαθίσταται από το ακόλουθο κείμενο:
                        «21.A.147   Τροποποιήσεις στο σύστημα διαχείρισης παραγωγής
                        
                        Μετά την έκδοση πιστοποιητικού έγκρισης φορέα παραγωγής, κάθε τροποποίηση στο σύστημα διαχείρισης της παραγωγής, η οποία είναι σημαντική για την απόδειξη της συμμόρφωσης ή για την αξιοπλοΐα και τα χαρακτηριστικά περιβαλλοντικής προστασίας του προϊόντος, του εξαρτήματος ή του εξοπλισμού, εγκρίνεται από την αρμόδια αρχή πριν από την εφαρμογή της. Ο φορέας παραγωγής υποβάλλει αίτηση έγκρισης στην αρμόδια αρχή, αποδεικνύοντας ότι θα συνεχίσει να συμμορφώνεται προς το παρόν παράρτημα.»·
                     
                  
                        22)
                     
                     
                        η παράγραφος 21.A.157 απαλείφεται·
                     
                  
                        23)
                     
                     
                        η παράγραφος 21.A.158 αντικαθίσταται από το ακόλουθο κείμενο:
                        «21.A.158   Ευρήματα και παρατηρήσεις
                        
                        
                                    α)
                                 
                                 
                                    Μετά την παραλαβή κοινοποίησης ευρημάτων σύμφωνα με την παράγραφο 21.B.225, ο κάτοχος του πιστοποιητικού έγκρισης φορέα παραγωγής:
                                    
                                                1.
                                             
                                             
                                                εντοπίζει τη/τις βασική/-ές αιτία/-ες και τον/τους παράγοντα/-ες που συνέβαλαν στην περίπτωση μη συμμόρφωσης·
                                             
                                          
                                                2.
                                             
                                             
                                                καταρτίζει σχέδιο διορθωτικών μέτρων·
                                             
                                          
                                                3.
                                             
                                             
                                                αποδεικνύει την εφαρμογή των διορθωτικών μέτρων κατά τρόπο ικανοποιητικό στην αρμόδια αρχή.
                                             
                                          
                              
                                    β)
                                 
                                 
                                    Τα μέτρα που αναφέρονται στο στοιχείο α) τίθενται σε εφαρμογή εντός της προθεσμίας που έχει συμφωνηθεί με την αρμόδια αρχή σύμφωνα με την παράγραφο 21.B.225.
                                 
                              
                                    γ)
                                 
                                 
                                    Οι παρατηρήσεις που λαμβάνονται σύμφωνα με την παράγραφο 21.B.225 στοιχείο ε) λαμβάνονται δεόντως υπόψη από τον κάτοχο του πιστοποιητικού έγκρισης φορέα παραγωγής. Ο φορέας καταγράφει τις αποφάσεις που λαμβάνονται σε σχέση με τις εν λόγω παρατηρήσεις.»·
                                 
                              
                  
                        24)
                     
                     
                        η παράγραφος 21.A.159 αντικαθίσταται από το ακόλουθο κείμενο:
                        «21.A.159   Διάρκεια ισχύος και συνεχής ισχύς
                        
                        
                                    α)
                                 
                                 
                                    Το πιστοποιητικό έγκρισης φορέα παραγωγής εκδίδεται για απεριόριστο χρονικό διάστημα. Παραμένει σε ισχύ, εάν ο φορέας παραγωγής πληροί όλους τους ακόλουθους όρους:
                                    
                                                1.
                                             
                                             
                                                ο φορέας παραγωγής συνεχίζει να συμμορφώνεται με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεών του·
                                             
                                          
                                                2.
                                             
                                             
                                                ο φορέας παραγωγής ή οιοσδήποτε από τους συνεταίρους, προμηθευτές ή υπεργολάβους του επιτρέπει στην αρμόδια αρχή να διεξάγει τις έρευνες που προβλέπονται σύμφωνα με την παράγραφο 21.Α.9·
                                             
                                          
                                                3.
                                             
                                             
                                                ο φορέας παραγωγής είναι σε θέση να παράσχει στην αρμόδια αρχή στοιχεία που αποδεικνύουν ότι διατηρεί ικανοποιητικό έλεγχο της κατασκευής προϊόντων, εξαρτημάτων και εξοπλισμού βάσει της έγκρισης·
                                             
                                          
                                                4.
                                             
                                             
                                                το πιστοποιητικό έγκρισης φορέα παραγωγής δεν έχει ανακληθεί από την αρμόδια αρχή σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του φορέα παραγωγής.
                                             
                                          
                              
                                    β)
                                 
                                 
                                    Σε περίπτωση παραίτησης ή ανάκλησης, το πιστοποιητικό έγκρισης φορέα παραγωγής επιστρέφεται στην αρμόδια αρχή.»·
                                 
                              
                  
                        25)
                     
                     
                        η παράγραφος 21.A.165 τροποποιείται ως εξής:
                        
                                    α)
                                 
                                 
                                    τα στοιχεία δ) έως η) αντικαθίστανται από το ακόλουθο κείμενο:
                                    
                                                «δ)
                                             
                                             
                                                παρέχει αρωγή στον κάτοχο του πιστοποιητικού τύπου ή άλλης έγκρισης σχεδιασμού στο πλαίσιο οιασδήποτε ενέργειας για διαρκή αξιοπλοΐα που σχετίζεται με τα προϊόντα, τα εξαρτήματα ή τον εξοπλισμό που έχουν παραχθεί·
                                             
                                          
                                                ε)
                                             
                                             
                                                σε περίπτωση που, σύμφωνα με τους όρους της έγκρισής του, ο κάτοχος πιστοποιητικού έγκρισης φορέα παραγωγής προτίθεται να εκδώσει πιστοποιητικό διάθεσης σε υπηρεσία, πριν από την έκδοση του πιστοποιητικού, διαπιστώνει εάν κάθε πλήρες αεροσκάφος έχει υποβληθεί στην απαραίτητη συντήρηση και πληροί τους όρους ασφαλούς λειτουργίας·
                                             
                                          
                                                στ)
                                             
                                             
                                                κατά περίπτωση, με βάση το δικαίωμα της παραγράφου 21.A.163 στοιχείο ε), καθορίζει τους όρους υπό τους οποίους μπορεί να εκδοθεί πτητική άδεια·
                                             
                                          
                                                ζ)
                                             
                                             
                                                κατά περίπτωση, με βάση το δικαίωμα της παραγράφου 21.A.163 στοιχείο ε), διαπιστώνει τη συμμόρφωση προς την παράγραφο 21.A.711 στοιχεία γ) και ε) πριν από την έκδοση πτητικής άδειας για αεροσκάφος·
                                             
                                          
                                                η)
                                             
                                             
                                                συμμορφώνεται με το τμήμα Α της παρούσας ενότητας.»·
                                             
                                          
                              
                                    β)
                                 
                                 
                                    τα στοιχεία θ), ι) και ια) απαλείφονται·
                                 
                              
                  
                        26)
                     
                     
                        η παράγραφος 21.A.180 απαλείφεται·
                     
                  
                        27)
                     
                     
                        η παράγραφος 21.A.181 στοιχείο α) τροποποιείται ως εξής:
                        
                                    α)
                                 
                                 
                                    η εισαγωγική φράση αντικαθίσταται από το ακόλουθο κείμενο:
                                    
                                                «α)
                                             
                                             
                                                Το πιστοποιητικό αξιοπλοΐας εκδίδεται για απεριόριστο χρονικό διάστημα. Παραμένει σε ισχύ, εάν πληρούνται όλοι οι ακόλουθοι όροι:»·
                                             
                                          
                              
                                    β)
                                 
                                 
                                    το σημείο 1 αντικαθίσταται από το ακόλουθο κείμενο:
                                    
                                                «1.
                                             
                                             
                                                το αεροσκάφος εξακολουθεί να συμμορφώνεται με τις εφαρμοστέες απαιτήσεις για τον σχεδιασμό τύπου, καθώς και με τις εφαρμοστέες απαιτήσεις διαρκούς αξιοπλοΐας· και»·
                                             
                                          
                              
                                    γ)
                                 
                                 
                                    το σημείο 4 αντικαθίσταται από το ακόλουθο κείμενο:
                                    
                                                «4.
                                             
                                             
                                                το πιστοποιητικό δεν έχει ανακληθεί από την αρμόδια αρχή σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του κατόχου του πιστοποιητικού.»·
                                             
                                          
                              
                  
                        28)
                     
                     
                        η παράγραφος 21.A.210 απαλείφεται·
                     
                  
                        29)
                     
                     
                        η παράγραφος 21.A.211 στοιχείο α) τροποποιείται ως εξής:
                        
                                    α)
                                 
                                 
                                    η εισαγωγική φράση αντικαθίσταται από το ακόλουθο κείμενο:
                                    
                                                «α)
                                             
                                             
                                                Το πιστοποιητικό θορύβου εκδίδεται για απεριόριστο χρονικό διάστημα. Παραμένει σε ισχύ, εάν πληρούνται όλοι οι ακόλουθοι όροι:»·
                                             
                                          
                              
                                    β)
                                 
                                 
                                    στο στοιχείο α) το σημείο 1 αντικαθίσταται από το ακόλουθο κείμενο:
                                    
                                                «1.
                                             
                                             
                                                το αεροσκάφος εξακολουθεί να συμμορφώνεται με τις εφαρμοστέες απαιτήσεις για τον σχεδιασμό τύπου, καθώς και με τις εφαρμοστέες απαιτήσεις διαρκούς αξιοπλοΐας· και»·
                                             
                                          
                              
                                    γ)
                                 
                                 
                                    το σημείο 4 αντικαθίσταται από το ακόλουθο κείμενο:
                                    
                                                «4.
                                             
                                             
                                                το πιστοποιητικό δεν έχει ανακληθεί από την αρμόδια αρχή σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του κατόχου του πιστοποιητικού.»·
                                             
                                          
                              
                  
                        30)
                     
                     
                        η παράγραφος 21.A.239 αντικαθίσταται από το ακόλουθο κείμενο:
                        «21.A.239   Σύστημα διαχείρισης σχεδιασμού
                        
                        
                                    α)
                                 
                                 
                                    Ο φορέας σχεδιασμού καθιερώνει, εφαρμόζει και διατηρεί σύστημα διαχείρισης σχεδιασμού που περιλαμβάνει μια συνιστώσα διαχείρισης της ασφάλειας και μια συνιστώσα διασφάλισης σχεδιασμού, με σαφώς καθορισμένη λογοδοσία και γραμμές ευθύνης εντός του φορέα.
                                 
                              
                                    β)
                                 
                                 
                                    Το σύστημα διαχείρισης σχεδιασμού:
                                    
                                                1.
                                             
                                             
                                                ανταποκρίνεται στο μέγεθος του φορέα και στη φύση και την περιπλοκότητα των δραστηριοτήτων του, λαμβανομένων υπόψη των κινδύνων και της συναφούς διακινδύνευσης που είναι εγγενείς στις εν λόγω δραστηριότητες·
                                             
                                          
                                                2.
                                             
                                             
                                                καθιερώνεται, εφαρμόζεται και διατηρείται με λογοδοσία ενός και μόνο διευθυντή που διορίζεται σύμφωνα με την παράγραφο 21.A.245 στοιχείο α).
                                             
                                          
                              
                                    γ)
                                 
                                 
                                    Στο πλαίσιο της συνιστώσας διαχείρισης της ασφάλειας του συστήματος διαχείρισης σχεδιασμού, ο φορέας σχεδιασμού:
                                    
                                                1.
                                             
                                             
                                                καθιερώνει, εφαρμόζει και διατηρεί πολιτική ασφάλειας και τους αντίστοιχους συναφείς στόχους ασφάλειας·
                                             
                                          
                                                2.
                                             
                                             
                                                διορίζει βασικό προσωπικό ασφάλειας σύμφωνα με την παράγραφο 21.A.245 στοιχείο β)·
                                             
                                          
                                                3.
                                             
                                             
                                                καθιερώνει, εφαρμόζει και διατηρεί διαδικασία διαχείρισης της διακινδύνευσης της ασφάλειας που περιλαμβάνει εντοπισμό των κινδύνων κατά της ασφάλειας της αεροπορίας που συνεπάγονται οι δραστηριότητες του, αξιολόγησή τους και διαχείριση της σχετικής διακινδύνευσης, συμπεριλαμβανομένης της λήψης μέτρων για τον μετριασμό της διακινδύνευσης και την επαλήθευση της αποτελεσματικότητάς τους·
                                             
                                          
                                                4.
                                             
                                             
                                                καθιερώνει, εφαρμόζει και διατηρεί διαδικασία διασφάλισης της ασφάλειας η οποία περιλαμβάνει:
                                                
                                                            i)
                                                         
                                                         
                                                            μέτρηση και παρακολούθηση των επιδόσεων ασφάλειας του φορέα·
                                                         
                                                      
                                                            ii)
                                                         
                                                         
                                                            διαχείριση των τροποποιήσεων σύμφωνα με τις παραγράφους 21.A.243 στοιχείο γ) και 21.A.247·
                                                         
                                                      
                                                            iii)
                                                         
                                                         
                                                            αρχές για τη συνεχή βελτίωση του στοιχείου διαχείρισης της ασφάλειας·
                                                         
                                                      
                                          
                                                5.
                                             
                                             
                                                προάγει την ασφάλεια εντός του φορέα με τους ακόλουθους τρόπους:
                                                
                                                            i)
                                                         
                                                         
                                                            κατάρτιση και εκπαίδευση·
                                                         
                                                      
                                                            ii)
                                                         
                                                         
                                                            επικοινωνία·
                                                         
                                                      
                                          
                                                6.
                                             
                                             
                                                καθιερώνει σύστημα αναφοράς περιστατικών σύμφωνα με την παράγραφο 21.A.3A, για να συμβάλει στον στόχο της συνεχούς βελτίωσης της ασφάλειας.
                                             
                                          
                              
                                    δ)
                                 
                                 
                                    Στο πλαίσιο της συνιστώσας διασφάλισης σχεδιασμού του συστήματος διαχείρισης σχεδιασμού, ο φορέας σχεδιασμού:
                                    
                                                1.
                                             
                                             
                                                καθιερώνει, εφαρμόζει και διατηρεί σύστημα για τον έλεγχο και την επίβλεψη του σχεδιασμού, καθώς και των τροποποιήσεων σχεδιασμού και των επισκευών των προϊόντων, εξαρτημάτων και εξοπλισμού που καλύπτουν οι όροι έγκρισης· το σύστημα αυτό:
                                                
                                                            i)
                                                         
                                                         
                                                            περιλαμβάνει λειτουργία αξιοπλοΐας με την ευθύνη να εξασφαλίζει ότι ο σχεδιασμός των προϊόντων, των εξαρτημάτων και του εξοπλισμού ή οι τροποποιήσεις σχεδιασμού και οι επισκευές συμμορφώνονται με την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων επιχειρησιακής καταλληλότητας και τις απαιτήσεις περιβαλλοντικής προστασίας·
                                                         
                                                      
                                                            ii)
                                                         
                                                         
                                                            εξασφαλίζει ότι ο φορέας σχεδιασμού εκτελεί ορθά τα καθήκοντά του σύμφωνα με το παρόν παράρτημα και με τους όρους έγκρισης που εκδίδονται σύμφωνα με την παράγραφο 21.A.251·
                                                         
                                                      
                                          
                                                2.
                                             
                                             
                                                καθιερώνει, εφαρμόζει και διατηρεί ανεξάρτητη λειτουργία επαλήθευσης βάσει της οποίας ο φορέας σχεδιασμού αποδεικνύει τη συμμόρφωση με τις εφαρμοστέες απαιτήσεις για την αξιοπλοΐα, τα δεδομένα επιχειρησιακής καταλληλότητας και τις απαιτήσεις περιβαλλοντικής προστασίας·
                                             
                                          
                                                3.
                                             
                                             
                                                προσδιορίζει τον τρόπο βάσει του οποίου το σύστημα διαχείρισης σχεδιασμού εξασφαλίζει το αποδεκτό των εξαρτημάτων ή του εξοπλισμού που σχεδιάζονται ή των εργασιών που εκτελούνται από τους συνεταίρους ή υπεργολάβους του, σύμφωνα με τις μεθόδους που αναφέρονται σε γραπτές διαδικασίες.
                                             
                                          
                              
                                    ε)
                                 
                                 
                                    Ο φορέας σχεδιασμού θεσπίζει, στο πλαίσιο του συστήματος διαχείρισης σχεδιασμού, μια ανεξάρτητη λειτουργία παρακολούθησης για την επαλήθευση της συμμόρφωσης του φορέα με τις σχετικές απαιτήσεις του παρόντος παραρτήματος, καθώς και της συμμόρφωσης με το σύστημα διαχείρισης σχεδιασμού και της επάρκειας του συστήματος αυτού. Η παρακολούθηση περιλαμβάνει τη δυνατότητα υποβολής παρατηρήσεων προς το πρόσωπο ή την ομάδα προσώπων που αναφέρονται στην παράγραφο 21.A.245 στοιχείο β) και προς τον διευθυντή που αναφέρεται στην παράγραφο 21.Α.245 στοιχείο α), ώστε να διασφαλίζεται η εφαρμογή διορθωτικών ενεργειών, εφόσον απαιτείται.
                                 
                              
                                    στ)
                                 
                                 
                                    Εάν ο φορέας σχεδιασμού διαθέτει ένα ή περισσότερα πρόσθετα πιστοποιητικά φορέα υπαγόμενα στο πεδίο εφαρμογής του κανονισμού (ΕΕ) 2018/1139, το σύστημα διαχείρισης σχεδιασμού επιτρέπεται να ενσωματώνεται σε αυτό που απαιτείται βάσει του/των πρόσθετου/-ων πιστοποιητικού/-ών·»
                                 
                              
                  
                        31)
                     
                     
                        η παράγραφος 21.A.243 αντικαθίσταται από το ακόλουθο κείμενο:
                        «21.A.243   Εγχειρίδιο
                        
                        
                                    α)
                                 
                                 
                                    Στο πλαίσιο του συστήματος διαχείρισης σχεδιασμού, ο φορέας σχεδιασμού καταρτίζει και υποβάλλει στον Οργανισμό εγχειρίδιο το οποίο περιγράφει, άμεσα ή με παραπομπές, τον φορέα, τις σχετικές πολιτικές, διεργασίες και διαδικασίες του, τον τύπο των εργασιών σχεδιασμού και τις κατηγορίες προϊόντων, εξαρτημάτων και εξοπλισμού για τα οποία ο φορέας σχεδιασμού διαθέτει έγκριση φορέα σχεδιασμού, όπως ορίζεται στους όρους έγκρισης που εκδίδονται σύμφωνα με την παράγραφο 21.Α.251 και, κατά περίπτωση, τις διεπαφές με τους συνεταίρους ή τους υπεργολάβους του και τον έλεγχό τους.
                                    Αν πρόκειται να εκτελεστούν πτητικές δοκιμές, καταρτίζεται και υποβάλλεται επίσης στον Οργανισμό εγχειρίδιο πτητικών δοκιμών που καθορίζει τις πολιτικές και τις διαδικασίες του φορέα όσον αφορά τις πτητικές δοκιμές. Το εγχειρίδιο πτητικών δοκιμών περιλαμβάνει:
                                    
                                                1.
                                             
                                             
                                                περιγραφή των διαδικασιών του φορέα για τις πτητικές δοκιμές, συμπεριλαμβανομένης της εμπλοκής του στη διαδικασία έκδοσης πτητικής άδειας·
                                             
                                          
                                                2.
                                             
                                             
                                                την πολιτική πληρώματος, στην οποία συγκαταλέγονται η σύνθεση, η επάρκεια, η ενημερότητα και οι περιορισμοί χρόνου πτήσης, σύμφωνα με το προσάρτημα XII, ανάλογα με την περίπτωση·
                                             
                                          
                                                3.
                                             
                                             
                                                τις διαδικασίες για τη μεταφορά προσώπων πλην των μελών του πληρώματος και την εκπαίδευση πτητικών δοκιμών, ανάλογα με την περίπτωση·
                                             
                                          
                                                4.
                                             
                                             
                                                πολιτική διαχείρισης κινδύνου και ασφάλειας και συναφείς μεθοδολογίες·
                                             
                                          
                                                5.
                                             
                                             
                                                διαδικασίες για τον προσδιορισμό των οργάνων και του εξοπλισμού που πρέπει να φέρει το αεροσκάφος·
                                             
                                          
                                                6.
                                             
                                             
                                                κατάλογο των εγγράφων που πρέπει να υποβάλλονται για τις πτητικές δοκιμές.
                                             
                                          
                              
                                    β)
                                 
                                 
                                    Στις περιπτώσεις κατά τις οποίες οιαδήποτε εξαρτήματα ή εξοπλισμός ή οιεσδήποτε τροποποιήσεις στα προϊόντα σχεδιάζονται από συνεργαζόμενους φορείς ή υπεργολάβους, το εγχειρίδιο περιλαμβάνει δήλωση σχετικά με την ικανότητα του φορέα σχεδιασμού να αποδεικνύει, για όλα τα εξαρτήματα και τον εξοπλισμό, τη συμμόρφωση σύμφωνα με την παράγραφο 21.A.239 στοιχείο δ) σημείο 2 και επίσης περιλαμβάνει, άμεσα ή με παραπομπές, περιγραφές και πληροφορίες όσον αφορά τις δραστηριότητες σχεδιασμού και την οργάνωση των εν λόγω συνεργαζόμενων φορέων ή υπεργολάβων, όπως είναι αναγκαίο ώστε να τεκμηριώνεται η ανωτέρω δήλωση.
                                 
                              
                                    γ)
                                 
                                 
                                    Το εγχειρίδιο τροποποιείται, όποτε κρίνεται απαραίτητο, ώστε να ενημερώνεται η περιγραφή του φορέα, ενώ αντίγραφα των τροποποιήσεων παρέχονται στον Οργανισμό.
                                 
                              
                                    δ)
                                 
                                 
                                    Ο φορέας σχεδιασμού καθιερώνει και διατηρεί δήλωση των προσόντων και της πείρας του διευθυντικού προσωπικού και των υπολοίπων προσώπων εντός του φορέα τα οποία είναι υπεύθυνα για τη λήψη αποφάσεων που επηρεάζουν ζητήματα αξιοπλοΐας, δεδομένων επιχειρησιακής καταλληλότητας και περιβαλλοντικής προστασίας. Η εν λόγω δήλωση υποβάλλεται στην αρμόδια αρχή»·
                                 
                              
                  
                        32)
                     
                     
                        η παράγραφος 21.A.245 αντικαθίσταται από το ακόλουθο κείμενο:
                        «21.A.245   Πόροι
                        
                        
                                    α)
                                 
                                 
                                    Ο φορέας διορίζει επικεφαλής του φορέα σχεδιασμού με την εξουσία να εξασφαλίζει ότι, εντός του φορέα, το σύνολο της διαδικασίας σχεδιασμού εκτελείται σύμφωνα με τα απαιτούμενα πρότυπα και ότι ο φορέας σχεδιασμού συμμορφώνεται διαρκώς προς τις απαιτήσεις του συστήματος διαχείρισης σχεδιασμού που αναφέρεται στην παράγραφο 21.A.239, καθώς και προς τις διαδικασίες που ορίζονται στο εγχειρίδιο που αναφέρεται στην παράγραφο 21.A.243.
                                 
                              
                                    β)
                                 
                                 
                                    Ο επικεφαλής του φορέα σχεδιασμού διορίζει τα ακόλουθα πρόσωπα, προσδιορίζοντας την έκταση των αρμοδιοτήτων τους:
                                    
                                                1.
                                             
                                             
                                                επικεφαλής της λειτουργίας αξιοπλοΐας·
                                             
                                          
                                                2.
                                             
                                             
                                                επικεφαλής της ανεξάρτητης λειτουργίας παρακολούθησης·
                                             
                                          
                                                3.
                                             
                                             
                                                ανάλογα με το μέγεθος του φορέα και τη φύση και την περιπλοκότητα των δραστηριοτήτων του, οποιοδήποτε άλλο πρόσωπο ή ομάδα προσώπων απαιτούνται για να διασφαλίζεται ότι ο φορέας συμμορφώνεται με τις απαιτήσεις του παρόντος παραρτήματος.
                                             
                                          
                              
                                    γ)
                                 
                                 
                                    Κατά παρέκκλιση από την παράγραφο 21.A.245 στοιχείο β) σημείο 1, η λειτουργία αξιοπλοΐας που αναφέρεται στην παράγραφο 21.A.239 στοιχείο δ) σημείο 1 περίπτωση i) επιτρέπεται να εκτελείται υπό την άμεση επίβλεψη του επικεφαλής του φορέα σχεδιασμού σε οποιαδήποτε από τις ακόλουθες περιπτώσεις:
                                    
                                                1.
                                             
                                             
                                                όταν το πεδίο δραστηριοτήτων/εργασιών του φορέα σχεδιασμού, όπως προσδιορίζεται στους όρους έγκρισης που εκδίδονται σύμφωνα με την παράγραφο 21.Α.251, περιορίζεται σε τροποποιήσεις ελάσσονος σημασίας και/ή επισκευές ελάσσονος σημασίας·
                                             
                                          
                                                2.
                                             
                                             
                                                για περιορισμένο χρονικό διάστημα, όταν ο φορέας σχεδιασμού δεν έχει διορίσει επικεφαλής της λειτουργίας αξιοπλοΐας και η άσκηση της εν λόγω λειτουργίας υπό την άμεση επίβλεψη του επικεφαλής του φορέα σχεδιασμού είναι ανάλογη με το αντικείμενο και το επίπεδο των δραστηριοτήτων του φορέα.
                                             
                                          
                              
                                    δ)
                                 
                                 
                                    Το πρόσωπο ή η ομάδα προσώπων που ορίζεται σύμφωνα με το στοιχείο β):
                                    
                                                1.
                                             
                                             
                                                λογοδοτεί στον επικεφαλής του φορέα σχεδιασμού και έχει άμεση πρόσβαση σε αυτόν·
                                             
                                          
                                                2.
                                             
                                             
                                                διαθέτει τις κατάλληλες γνώσεις, το υπόβαθρο και την πείρα για την εκτέλεση των καθηκόντων του/της.
                                             
                                          
                              
                                    ε)
                                 
                                 
                                    Ο φορέας σχεδιασμού εξασφαλίζει ότι:
                                    
                                                1.
                                             
                                             
                                                το προσωπικό όλων των τεχνικών τμημάτων είναι επαρκές σε αριθμό, διαθέτει επαρκή πείρα και είναι κατάλληλα εξουσιοδοτημένο ώστε να εκτελεί τα επιμέρους καθήκοντά του, ενώ οι εγκαταστάσεις, τα μέσα και ο εξοπλισμός είναι επαρκή για να καταστήσουν το προσωπικό ικανό να τηρεί τις απαιτήσεις περί αξιοπλοΐας, δεδομένων επιχειρησιακής καταλληλότητας και περιβαλλοντικής προστασίας όσον αφορά το προϊόν·
                                             
                                          
                                                2.
                                             
                                             
                                                υπάρχει πλήρης και αποδοτικός συντονισμός μεταξύ των τμημάτων, καθώς και εντός των τμημάτων, όσον αφορά θέματα αξιοπλοΐας, δεδομένων επιχειρησιακής καταλληλότητας και περιβαλλοντικής προστασίας.»·
                                             
                                          
                              
                  
                        33)
                     
                     
                        η παράγραφος 21.A.247 αντικαθίσταται από το ακόλουθο κείμενο:
                        «21.A.247   Τροποποιήσεις στο σύστημα διαχείρισης σχεδιασμού
                        
                        Μετά την έκδοση έγκρισης φορέα σχεδιασμού, κάθε τροποποίηση στο σύστημα διαχείρισης σχεδιασμού η οποία κρίνεται ως σημαντική για την απόδειξη συμμόρφωσης ή για την αξιοπλοΐα και την επιχειρησιακή καταλληλότητα του προϊόντος, του εξαρτήματος ή του εξοπλισμού, καθώς και για την περιβαλλοντική προστασία που παρέχει, εγκρίνεται από τον Οργανισμό πριν από την εφαρμογή της. Ο φορέας σχεδιασμού υποβάλλει στον Οργανισμό αίτηση έγκρισης που αποδεικνύει, βάσει των προτεινόμενων τροποποιήσεων του εγχειριδίου, ότι θα συνεχίσει να συμμορφώνεται με το παρόν παράρτημα.»·
                     
                  
                        34)
                     
                     
                        η παράγραφος 21.A.257 απαλείφεται·
                     
                  
                        35)
                     
                     
                        η παράγραφος 21.A.258 αντικαθίσταται από το ακόλουθο κείμενο:
                        «21.A.258   Ευρήματα και παρατηρήσεις
                        
                        
                                    α)
                                 
                                 
                                    Μετά την παραλαβή κοινοποίησης ευρημάτων σύμφωνα με την παράγραφο 21.B.433, ο κάτοχος έγκρισης φορέα σχεδιασμού:
                                    
                                                1.
                                             
                                             
                                                εντοπίζει τη/τις βασική/-ές αιτία/-ες και τον/τους παράγοντα/-ες που συνέβαλαν στην περίπτωση μη συμμόρφωσης·
                                             
                                          
                                                2.
                                             
                                             
                                                καταρτίζει σχέδιο διορθωτικών ενεργειών·
                                             
                                          
                                                3.
                                             
                                             
                                                αποδεικνύει την εφαρμογή διορθωτικών ενεργειών κατά τρόπο ικανοποιητικό στον Οργανισμό.
                                             
                                          
                              
                                    β)
                                 
                                 
                                    Οι ενέργειες που αναφέρονται στο στοιχείο α) τίθενται σε εφαρμογή εντός της προθεσμίας που έχει συμφωνηθεί με τον Οργανισμό σύμφωνα με την παράγραφο 21.B.433.
                                 
                              
                                    γ)
                                 
                                 
                                    Οι παρατηρήσεις που λαμβάνονται σύμφωνα με την παράγραφο 21.B.433 στοιχείο ε) λαμβάνονται δεόντως υπόψη από τον κάτοχο έγκρισης φορέα σχεδιασμού. Ο φορέας καταγράφει τις αποφάσεις που λαμβάνονται σε σχέση με τις εν λόγω παρατηρήσεις.»·
                                 
                              
                  
                        36)
                     
                     
                        η παράγραφος 21.A.259 αντικαθίσταται από το ακόλουθο κείμενο:
                        «21.A.259   Διάρκεια ισχύος και συνεχής ισχύς
                        
                        
                                    α)
                                 
                                 
                                    Η έγκριση φορέα σχεδιασμού εκδίδεται για απεριόριστο χρονικό διάστημα. Παραμένει σε ισχύ, εάν ο φορέας σχεδιασμού πληροί όλους τους ακόλουθους όρους:
                                    
                                                1.
                                             
                                             
                                                ο φορέας σχεδιασμού συνεχίζει να συμμορφώνεται με τον κανονισμό (ΕΕ) 2018/1139 και τις κατ’ εξουσιοδότηση και εκτελεστικές πράξεις του, λαμβανομένων υπόψη των διατάξεων της παραγράφου 21.B.433 του παρόντος παραρτήματος σχετικά με τον χειρισμό ευρημάτων·
                                             
                                          
                                                2.
                                             
                                             
                                                ο κάτοχος έγκρισης φορέα σχεδιασμού ή οποιοσδήποτε από τους συνεταίρους ή υπεργολάβους του αναγνωρίζει ότι η αρμόδια αρχή δύναται να διενεργεί έρευνες σύμφωνα με την παράγραφο 21.A.9·
                                             
                                          
                                                3.
                                             
                                             
                                                ο φορέας σχεδιασμού είναι σε θέση να παράσχει στον Οργανισμό στοιχεία που αποδεικνύουν ότι το σύστημα διαχείρισης σχεδιασμού του φορέα διατηρεί ικανοποιητικό έλεγχο και επίβλεψη της κατασκευής προϊόντων και των επισκευών και τροποποιήσεων αυτών βάσει της έγκρισης·
                                             
                                          
                                                4.
                                             
                                             
                                                το πιστοποιητικό δεν έχει ανακληθεί από τον Οργανισμό σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του φορέα σχεδιασμού.
                                             
                                          
                              
                                    β)
                                 
                                 
                                    Σε περίπτωση παραίτησης ή ανάκλησης, το πιστοποιητικό επιστρέφεται στον Οργανισμό.»·
                                 
                              
                  
                        37)
                     
                     
                        στην παράγραφο 21.A.263 στοιχείο γ), η εισαγωγική φράση αντικαθίσταται από το ακόλουθο κείμενο:
                        
                                    «γ)
                                 
                                 
                                    Ο κάτοχος έγκρισης φορέα σχεδιασμού έχει δικαίωμα, εντός του πεδίου εφαρμογής των όρων έγκρισής του που έχει εκδώσει ο Οργανισμός σύμφωνα με την παράγραφο 21.A.251 και σύμφωνα με τις σχετικές διαδικασίες του συστήματος διαχείρισης σχεδιασμού:»·
                                 
                              
                  
                        38)
                     
                     
                        η παράγραφος 21.A.265 τροποποιείται ως εξής:
                        
                                    α)
                                 
                                 
                                    το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                διαπιστώνει ότι ο σχεδιασμός των προϊόντων ή οι μετατροπές ή επισκευές αυτών συμμορφώνονται με την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων επιχειρησιακής καταλληλότητας και τις απαιτήσεις περιβαλλοντικής προστασίας και ότι δεν παρουσιάζουν επισφαλή χαρακτηριστικά·»·
                                             
                                          
                              
                                    β)
                                 
                                 
                                    το στοιχείο η) αντικαθίσταται από το ακόλουθο κείμενο:
                                    
                                                «η)
                                             
                                             
                                                καθορίζει τα δεδομένα και τις πληροφορίες που εκδίδονται υπό την εποπτεία του εγκεκριμένου φορέα σχεδιασμού, εντός του πεδίου εφαρμογής των καθορισμένων από τον Οργανισμό όρων έγκρισής του με την ακόλουθη δήλωση: «Το τεχνικό περιεχόμενο του παρόντος εγγράφου εγκρίνεται σύμφωνα με την ΕΦΣ αριθ. EASA. 21J.[XXXX]·»·
                                             
                                          
                              
                                    γ)
                                 
                                 
                                    παρεμβάλλεται το ακόλουθο σημείο i):
                                    
                                                «i)
                                             
                                             
                                                συμμορφώνεται με το τμήμα Α της παρούσας ενότητας.»·
                                             
                                          
                              
                  
                        39)
                     
                     
                        η παράγραφος 21.A.451 τροποποιείται ως εξής:
                        
                                    α)
                                 
                                 
                                    το στοιχείο α) σημείο 1 περίπτωση i) αντικαθίσταται από το ακόλουθο κείμενο:
                                    
                                                «i)
                                             
                                             
                                                που ορίζονται στις παραγράφους 21.A.3A, 21.A.3B, 21.A.4, 21.A.5, 21.A.6, 21.A.7, 21.A.9, 21.A.439, 21.A.441 και 21.A.443·»·
                                             
                                          
                              
                                    β)
                                 
                                 
                                    το στοιχείο β) σημείο 1 αντικαθίσταται από το ακόλουθο κείμενο:
                                    
                                                «1.
                                             
                                             
                                                αναλαμβάνει τις υποχρεώσεις που ορίζονται στις παραγράφους 21.A.4, 21.A.5 και 21.A.7·»·
                                             
                                          
                              
                  
                        40)
                     
                     
                        στην παράγραφο 21.A.604, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    κατά παρέκκλιση από τις παραγράφους 21.A.9, 21.A.603, 21.A.610 και 21.A.621, εφαρμόζονται οι εξής παράγραφοι: 21.A.15, 21.A.20, 21.A.21, 21.A.31, 21.A.33, 21.A.44, 21.A.47, 21.B.75 και 21.B.80. Ωστόσο, η εξουσιοδότηση ETSO εκδίδεται σύμφωνα με την παράγραφο 21.Α.606 αντί του πιστοποιητικού τύπου·»·
                                 
                              
                  
                        41)
                     
                     
                        η παράγραφος 21.A.609 τροποποιείται ως εξής:
                        
                                    α)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                συντάσσει και τηρεί επικαιροποιημένο σύνολο πλήρων τεχνικών δεδομένων και αρχείων, σύμφωνα με την παράγραφο 21.Α.5, για κάθε μοντέλο του κάθε είδους για το οποίο έχει εκδοθεί εξουσιοδότηση ETSΟ·»·
                                             
                                          
                              
                                    β)
                                 
                                 
                                    το στοιχείο στ) αντικαθίσταται από το ακόλουθο κείμενο:
                                    
                                                «στ)
                                             
                                             
                                                συμμορφώνεται προς τις παραγράφους 21.A.3A, 21.A.3B, 21.A.4 και 21.A.9·»·
                                             
                                          
                              
                  
                        42)
                     
                     
                        η παράγραφος 21.A.615 απαλείφεται·
                     
                  
                        43)
                     
                     
                        η παράγραφος 21.A.619 αντικαθίσταται από το ακόλουθο κείμενο:
                        «21.A.619   Διάρκεια ισχύος και συνεχής ισχύς
                        
                        
                                    α)
                                 
                                 
                                    Η εξουσιοδότηση ETSO εκδίδεται για απεριόριστο χρονικό διάστημα. Παραμένει σε ισχύ, εάν πληρούνται όλοι οι ακόλουθοι όροι:
                                    
                                                1.
                                             
                                             
                                                οι όροι που τέθηκαν κατά τη χορήγηση της εξουσιοδότησης ETSO εξακολουθούν να πληρούνται από τον αιτούντα·
                                             
                                          
                                                2.
                                             
                                             
                                                οι υποχρεώσεις που καθορίζονται στην παράγραφο 21.A.609 εξακολουθούν να εκπληρώνονται από τον κάτοχο εξουσιοδότησης ETSΟ·
                                             
                                          
                                                3.
                                             
                                             
                                                ο κάτοχος εξουσιοδότησης ETSO ή οποιοσδήποτε από τους συνεταίρους, προμηθευτές ή υπεργολάβους του αναγνωρίζει ότι η αρμόδια αρχή δύναται να διενεργεί έρευνες σύμφωνα με την παράγραφο 21.A.9·
                                             
                                          
                                                4.
                                             
                                             
                                                έχει αποδειχθεί ότι η λειτουργία του είδους ETSO δεν εγκυμονεί ανεπίτρεπτους κινδύνους·
                                             
                                          
                                                5.
                                             
                                             
                                                η εξουσιοδότηση ETSO δεν έχει ανακληθεί από τον Οργανισμό σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του κατόχου της.
                                             
                                          
                              
                                    β)
                                 
                                 
                                    Σε περίπτωση παραίτησης ή ανάκλησης, η εξουσιοδότηση ETSO επιστρέφεται στον Οργανισμό.»·
                                 
                              
                  
                        44)
                     
                     
                        η παράγραφος 21.A.705 απαλείφεται·
                     
                  
                        45)
                     
                     
                        στην παράγραφο 21.A.711, ο τίτλος αντικαθίσταται από το ακόλουθο κείμενο:
                        
                                    «21.A.711
                                    
                                 
                                 
                                    
                                       Έκδοση πτητικής άδειας»·
                                 
                              
                  
                        46)
                     
                     
                        η παράγραφος 21.A.721 απαλείφεται·
                     
                  
                        47)
                     
                     
                        στην παράγραφο 21.A.723, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    Η πτητική άδεια εκδίδεται για 12 μήνες κατ’ ανώτατο όριο και παραμένει σε ισχύ, εάν πληρούνται όλοι οι ακόλουθοι όροι:
                                    
                                                1.
                                             
                                             
                                                ο φορέας εξακολουθεί να συμμορφώνεται με τους όρους και τους περιορισμούς που συνδέονται με την πτητική άδεια όπως ορίζεται στην παράγραφο 21.A.711 στοιχείο ε)·
                                             
                                          
                                                2.
                                             
                                             
                                                ο κάτοχος ή οποιοσδήποτε από τους συνεταίρους, προμηθευτές ή υπεργολάβους του αναγνωρίζει ότι η αρμόδια αρχή δύναται να διενεργεί έρευνες σύμφωνα με την παράγραφο 21.A.9·
                                             
                                          
                                                3.
                                             
                                             
                                                η πτητική άδεια δεν έχει ανακληθεί από την αρμόδια αρχή σύμφωνα με την παράγραφο 21.B.65, ούτε έχει αποτελέσει αντικείμενο παραίτησης εκ μέρους του κατόχου της·
                                             
                                          
                                                4.
                                             
                                             
                                                το αεροσκάφος παραμένει στο ίδιο νηολόγιο.»·
                                             
                                          
                              
                  
                        48)
                     
                     
                        η παράγραφος 21.A.729 απαλείφεται·
                     
                  
                        49)
                     
                     
                        στην παράγραφο 21.B.103, ο τίτλος αντικαθίσταται από το ακόλουθο κείμενο:
                        
                                    «21.B.103
                                    
                                 
                                 
                                    
                                       Έκδοση πιστοποιητικού τύπου ή περιορισμένου πιστοποιητικού τύπου»·
                                 
                              
                  
                        50)
                     
                     
                        στην παράγραφο 21.B.107, ο τίτλος αντικαθίσταται από το ακόλουθο κείμενο:
                        
                                    «21.B.107
                                    
                                 
                                 
                                    
                                       Έκδοση έγκρισης τροποποίησης πιστοποιητικού τύπου»·
                                 
                              
                  
                        51)
                     
                     
                        στην παράγραφο 21.B.111, ο τίτλος αντικαθίσταται από το ακόλουθο κείμενο:
                        
                                    «21.B.111
                                    
                                 
                                 
                                    
                                       Έκδοση συμπληρωματικού πιστοποιητικού τύπου»·
                                 
                              
                  
                        52)
                     
                     
                        η παράγραφος 21.B.150 απαλείφεται·
                     
                  
                        53)
                     
                     
                        η παράγραφος 21.B.260 απαλείφεται·
                     
                  
                        54)
                     
                     
                        στην παράγραφο 21.B.425, ο τίτλος αντικαθίσταται από το ακόλουθο κείμενο:
                        
                                    «21.B.425
                                    
                                 
                                 
                                    
                                       Έκδοση πιστοποιητικών θορύβου»·
                                 
                              
                  
                        55)
                     
                     
                        στην παράγραφο 21.B.453, ο τίτλος αντικαθίσταται από το ακόλουθο κείμενο:
                        
                                    «21.B.453
                                    
                                 
                                 
                                    
                                       Έκδοση έγκρισης σχεδιασμού επισκευής»·
                                 
                              
                  
                        56)
                     
                     
                        οι παράγραφοι 21.B.430 και 21.B.445 απαλείφονται·
                     
                  
                        57)
                     
                     
                        στην ενότητα Β, το τμήμα I αντικαθίσταται από το ακόλουθο κείμενο:
                        «ΤΜΗΜΑ I — ΕΓΚΡΙΣΗ ΦΟΡΕΑ ΣΧΕΔΙΑΣΜΟΥ
                        
                        
                           21.B.430   Διαδικασία αρχικής πιστοποίησης
                        
                        
                                    α)
                                 
                                 
                                    Μόλις η αρμόδια αρχή λάβει αίτηση για την αρχική έκδοση έγκρισης φορέα σχεδιασμού, επαληθεύει τη συμμόρφωση του αιτούντος με τις εφαρμοστέες απαιτήσεις.
                                 
                              
                                    β)
                                 
                                 
                                    Συγκαλείται συνεδρίαση με τον επικεφαλής του φορέα σχεδιασμού τουλάχιστον μία φορά κατά τη διάρκεια της διερεύνησης για αρχική πιστοποίηση, για να διασφαλιστεί ότι το εν λόγω πρόσωπο κατανοεί πλήρως τον ρόλο και τη λογοδοσία του.
                                 
                              
                                    γ)
                                 
                                 
                                    Η αρμόδια αρχή τηρεί αρχείο όλων των ευρημάτων, των ενεργειών για το κλείσιμο υποθέσεων, καθώς και των συστάσεων για την έκδοση της έγκρισης φορέα σχεδιασμού.
                                 
                              
                                    δ)
                                 
                                 
                                    Η αρμόδια αρχή επιβεβαιώνει εγγράφως στον αιτούντα όλα τα ευρήματα που προέκυψαν κατά την επαλήθευση. Για την αρχική πιστοποίηση, όλα τα ευρήματα πρέπει να διορθώνονται κατά τρόπο που ικανοποιεί την αρμόδια αρχή πριν από την έκδοση της έγκρισης φορέα σχεδιασμού.
                                 
                              
                                    ε)
                                 
                                 
                                    Εφόσον διαπιστώσει τη συμμόρφωση του αιτούντος με τις εφαρμοστέες απαιτήσεις, η αρμόδια αρχή εκδίδει την έγκριση φορέα σχεδιασμού.
                                 
                              
                                    στ)
                                 
                                 
                                    Ο αριθμός αναφοράς του πιστοποιητικού περιλαμβάνεται στην έγκριση φορέα σχεδιασμού κατά τρόπο που καθορίζει ο Οργανισμός.
                                 
                              
                                    ζ)
                                 
                                 
                                    Το πιστοποιητικό εκδίδεται για απεριόριστο χρονικό διάστημα. Τα δικαιώματα και το αντικείμενο των δραστηριοτήτων που εγκρίνονται να διεξάγει ο φορέας σχεδιασμού, καθώς και τυχόν περιορισμοί, κατά περίπτωση, καθορίζονται στους όρους της έγκρισης που επισυνάπτονται στην έγκριση φορέα σχεδιασμού.
                                 
                              
                           21.B.431   Αρχές εποπτείας
                        
                        Η αρμόδια αρχή επαληθεύει αν οι πιστοποιημένοι φορείς εξακολουθούν να συμμορφώνονται με τις εφαρμοστέες απαιτήσεις.
                        
                                    α)
                                 
                                 
                                    Η επαλήθευση:
                                    
                                                1.
                                             
                                             
                                                υποστηρίζεται από τεκμηρίωση που προορίζεται ειδικά για την καθοδήγηση του προσωπικού που είναι αρμόδιο για την εποπτεία σχετικά με την εκτέλεση των καθηκόντων του·
                                             
                                          
                                                2.
                                             
                                             
                                                παρέχει στους ενδιαφερόμενους φορείς τα αποτελέσματα των δραστηριοτήτων εποπτείας·
                                             
                                          
                                                3.
                                             
                                             
                                                βασίζεται σε αξιολογήσεις, ελέγχους και επιθεωρήσεις, καθώς και σε αιφνίδιες επιθεωρήσεις, εάν είναι απαραίτητο·
                                             
                                          
                                                4.
                                             
                                             
                                                παρέχει στην αρμόδια αρχή τα αποδεικτικά στοιχεία που είναι αναγκαία σε περίπτωση που απαιτείται περαιτέρω δράση, συμπεριλαμβανομένων των μέτρων που προβλέπονται στην παράγραφο 21.B.433.
                                             
                                          
                              
                                    β)
                                 
                                 
                                    Η αρμόδια αρχή καθορίζει το πεδίο εφαρμογής της εποπτείας που προβλέπεται στο στοιχείο α), λαμβάνοντας υπόψη τα αποτελέσματα προηγούμενων δραστηριοτήτων εποπτείας και τις προτεραιότητες ασφάλειας.
                                 
                              
                                    γ)
                                 
                                 
                                    Η αρμόδια αρχή συλλέγει και επεξεργάζεται κάθε πληροφορία που κρίνει αναγκαία για τη διενέργεια δραστηριοτήτων εποπτείας.
                                 
                              
                           21.B.432   Πρόγραμμα εποπτείας
                        
                        
                                    α)
                                 
                                 
                                    Η αρμόδια αρχή καταρτίζει και διατηρεί πρόγραμμα εποπτείας το οποίο καλύπτει τις δραστηριότητες εποπτείας που απαιτούνται για τη συμμόρφωση με την παράγραφο 21.B.431 στοιχείο α).
                                 
                              
                                    β)
                                 
                                 
                                    Το πρόγραμμα εποπτείας λαμβάνει υπόψη τον ιδιαίτερο χαρακτήρα του φορέα, την περιπλοκότητα των δραστηριοτήτων του, τα αποτελέσματα προηγούμενων δραστηριοτήτων πιστοποίησης ή εποπτείας ή και των δύο, και βασίζεται στην αξιολόγηση της σχετικής διακινδύνευσης. Σε κάθε κύκλο προγραμματισμού της εποπτείας το πρόγραμμα περιλαμβάνει:
                                    
                                                1.
                                             
                                             
                                                αξιολογήσεις, ελέγχους και επιθεωρήσεις, συμπεριλαμβανομένων, ανάλογα με την περίπτωση:
                                                
                                                            i)
                                                         
                                                         
                                                            αξιολογήσεων του συστήματος διοίκησης και ελέγχων των διαδικασιών,
                                                         
                                                      
                                                            ii)
                                                         
                                                         
                                                            ελέγχων προϊόντων με σχετικό δείγμα του σχεδιασμού και της πιστοποίησης των προϊόντων, των εξαρτημάτων και του εξοπλισμού που εμπίπτουν στο αντικείμενο εργασίας του φορέα·
                                                         
                                                      
                                                            iii)
                                                         
                                                         
                                                            δειγματοληψίας της εργασίας που διενεργήθηκε·
                                                         
                                                      
                                                            iv)
                                                         
                                                         
                                                            αιφνιδιαστικών επιθεωρήσεων,
                                                         
                                                      
                                          
                                                2.
                                             
                                             
                                                συνεδριάσεις που συγκαλούνται μεταξύ του επικεφαλής του φορέα σχεδιασμού και της αρμόδιας αρχής προκειμένου να διασφαλίζεται ότι αμφότερα τα μέρη παραμένουν ενήμερα σχετικά με όλα τα σημαντικά ζητήματα.
                                             
                                          
                              
                                    γ)
                                 
                                 
                                    Ο κύκλος προγραμματισμού της εποπτείας δεν υπερβαίνει τους 24 μήνες.
                                 
                              
                                    δ)
                                 
                                 
                                    Κατά παρέκκλιση από το στοιχείο γ), ο κύκλος προγραμματισμού της εποπτείας επιτρέπεται να παραταθεί έως 36 μήνες, εφόσον κατά τη διάρκεια των προηγούμενων 24 μηνών η αρμόδια αρχή διαπιστώσει ότι:
                                    
                                                1.
                                             
                                             
                                                ο φορέας έχει αποδείξει ότι μπορεί να εντοπίσει αποτελεσματικά κινδύνους κατά της ασφάλειας της αεροπορίας και να διαχειριστεί τη συναφή διακινδύνευση·
                                             
                                          
                                                2.
                                             
                                             
                                                ο φορέας έχει αποδείξει διαρκώς τη συμμόρφωσή του με την παράγραφο 21.A.247 και ότι έχει τον πλήρη έλεγχο όλων των αλλαγών στο σύστημα διαχείρισης σχεδιασμού·
                                             
                                          
                                                3.
                                             
                                             
                                                δεν έχει εκδοθεί εύρημα επιπέδου 1·
                                             
                                          
                                                4.
                                             
                                             
                                                όλα τα διορθωτικά μέτρα εφαρμόσθηκαν εντός της χρονικής περιόδου που είχε αποδεχτεί ή παρατείνει η αρμόδια αρχή, όπως προβλέπεται στην παράγραφο 21.B.433 στοιχείο δ).
                                                Κατά παρέκκλιση από το στοιχείο γ), ο κύκλος προγραμματισμού της εποπτείας μπορεί να παραταθεί έως 48 μήνες κατ’ ανώτατο όριο, εάν, επιπροσθέτως των όρων που προβλέπονται στο στοιχείο δ) σημεία 1 έως 4, ο φορέας έχει καταρτίσει και η αρμόδια αρχή έχει εγκρίνει αποτελεσματικό σύστημα διαρκούς αναφοράς στην αρμόδια αρχή των επιδόσεων ασφάλειας και της ρυθμιστικής συμμόρφωσης του ίδιου του φορέα.
                                             
                                          
                              
                                    ε)
                                 
                                 
                                    Ο κύκλος προγραμματισμού της εποπτείας μπορεί να μειωθεί αν υπάρχουν στοιχεία από τα οποία προκύπτει μείωση των επιδόσεων ασφάλειας του φορέα.
                                 
                              
                                    στ)
                                 
                                 
                                    Το πρόγραμμα εποπτείας περιλαμβάνει αρχεία με τις ημερομηνίες των προγραμματισμένων αξιολογήσεων, ελέγχων, επιθεωρήσεων και συνεδριάσεων και των αξιολογήσεων, των ελέγχων, των επιθεωρήσεων και των συναντήσεων που ολοκληρώθηκαν αποτελεσματικά.
                                 
                              
                                    ζ)
                                 
                                 
                                    Μετά την ολοκλήρωση κάθε κύκλου προγραμματισμού της εποπτείας, η αρμόδια αρχή εκδίδει έκθεση σύστασης σχετικά με τη συνέχιση της έγκρισης, στην οποία αποτυπώνονται τα αποτελέσματα της εποπτείας.
                                 
                              
                           21.B.433   Ευρήματα και διορθωτικά μέτρα· παρατηρήσεις
                        
                        
                                    α)
                                 
                                 
                                    Η αρμόδια αρχή εφαρμόζει σύστημα για την ανάλυση των ευρημάτων ως προς τη σοβαρότητά τους για την ασφάλεια.
                                 
                              
                                    β)
                                 
                                 
                                    Η αρμόδια αρχή εκδίδει εύρημα επιπέδου 1 όταν ανιχνεύεται περίπτωση μη συμμόρφωσης με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων, με τις διαδικασίες και τα εγχειρίδια του φορέα ή με το πιστοποιητικό του φορέα σχεδιασμού, συμπεριλαμβανομένων των όρων έγκρισης, η οποία θα μπορούσε να οδηγήσει σε ανεξέλεγκτη μη συμμόρφωση και σε δυνητικά επισφαλή κατάσταση.
                                    Τα ευρήματα επιπέδου 1 περιλαμβάνουν επίσης:
                                    
                                                1.
                                             
                                             
                                                άρνηση πρόσβασης της αρμόδιας αρχής στις εγκαταστάσεις του φορέα κατά την παράγραφο 21.A.9, κατά τη διάρκεια του κανονικού ωραρίου λειτουργίας και μετά από δύο γραπτά αιτήματα·
                                             
                                          
                                                2.
                                             
                                             
                                                απόκτηση της έγκρισης φορέα σχεδιασμού ή διατήρηση της ισχύος της με παραποιημένα υποβληθέντα δικαιολογητικά·
                                             
                                          
                                                3.
                                             
                                             
                                                στοιχεία για εσφαλμένη πρακτική ή δόλια χρήση της έγκρισης φορέα σχεδιασμού·
                                             
                                          
                                                4.
                                             
                                             
                                                μη διορισμό επικεφαλής του φορέα σχεδιασμού σύμφωνα με την παράγραφο 21.A.245 στοιχείο α).
                                             
                                          
                              
                                    γ)
                                 
                                 
                                    Η αρμόδια αρχή εκδίδει εύρημα επιπέδου 2 όταν ανιχνεύεται περίπτωση μη συμμόρφωσης με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων, με τις διαδικασίες και τα εγχειρίδια του φορέα ή με το πιστοποιητικό, συμπεριλαμβανομένων των όρων έγκρισης, η οποία δεν ταξινομείται ως εύρημα επιπέδου 1.
                                 
                              
                                    δ)
                                 
                                 
                                    Όταν κατά τη διάρκεια της εποπτείας ή με οποιοδήποτε άλλο μέσο ανιχνευθεί εύρημα, με την επιφύλαξη τυχόν πρόσθετων μέτρων που απαιτούνται βάσει του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων, η αρμόδια αρχή κοινοποιεί εγγράφως το εύρημα στον φορέα και ζητεί τη λήψη διορθωτικών μέτρων για την αντιμετώπιση των περιπτώσεων μη συμμόρφωσης που διαπιστώθηκαν. Όταν εύρημα επιπέδου 1 συνδέεται απευθείας με προϊόν, η αρμόδια αρχή ενημερώνει την αρμόδια αρχή του κράτους μέλους στο οποίο είναι νηολογημένο το αεροσκάφος.
                                    
                                                1.
                                             
                                             
                                                Εάν υπάρχουν ευρήματα επιπέδου 1, η αρμόδια αρχή:
                                                
                                                            i)
                                                         
                                                         
                                                            χορηγεί στον φορέα περίοδο για τη λήψη διορθωτικών μέτρων η οποία αντιστοιχεί στη φύση του ευρήματος και η οποία σε καμία περίπτωση δεν υπερβαίνει τις 21 εργάσιμες ημέρες. Η εν λόγω περίοδος αρχίζει από την ημερομηνία της γραπτής κοινοποίησης του ευρήματος στον φορέα, με την οποία ζητούνται διορθωτικά μέτρα για την αντιμετώπιση των περιπτώσεων μη συμμόρφωσης που διαπιστώθηκαν·
                                                         
                                                      
                                                            ii)
                                                         
                                                         
                                                            αξιολογεί το σχέδιο διορθωτικών μέτρων και το σχέδιο εφαρμογής τους που προτείνει ο φορέας και τα αποδέχεται, εάν καταλήξει ότι επαρκούν για την αντιμετώπιση της/των περίπτωσης/-εων μη συμμόρφωσης·
                                                         
                                                      
                                                            iii)
                                                         
                                                         
                                                            εάν ο φορέας δεν υποβάλει αποδεκτό σχέδιο διορθωτικών μέτρων ή δεν εφαρμόσει τα διορθωτικά μέτρα εντός της προθεσμίας που έχει αποδεχτεί η αρμόδια αρχή, λαμβάνει αμέσως κατάλληλα μέτρα για να απαγορεύσει ή να περιορίσει τις δραστηριότητες του εμπλεκόμενου φορέα και, ανάλογα με την περίπτωση, προβαίνει σε ενέργειες για την ανάκληση της έγκρισης του φορέα σχεδιασμού ή τον περιορισμό ή την ολική ή μερική αναστολή της, αναλόγως της έκτασης του ευρήματος επιπέδου 1, έως ότου ο φορέας εφαρμόσει με επιτυχία διορθωτικά μέτρα.
                                                         
                                                      
                                          
                                                2.
                                             
                                             
                                                Εάν υπάρχουν ευρήματα επιπέδου 2, η αρμόδια αρχή:
                                                
                                                            i)
                                                         
                                                         
                                                            χορηγεί στον φορέα περίοδο για τη λήψη διορθωτικών μέτρων η οποία αντιστοιχεί στη φύση του ευρήματος, η οποία σε καμία περίπτωση δεν υπερβαίνει αρχικά τους 3 μήνες. Η εν λόγω περίοδος αρχίζει από την ημερομηνία της γραπτής κοινοποίησης του ευρήματος με την οποία ζητούνται διορθωτικά μέτρα. Στο τέλος της εν λόγω περιόδου και αναλόγως με τη φύση του ευρήματος, η αρμόδια αρχή μπορεί να παρατείνει την περίοδο των 3 μηνών, υπό τον όρο ότι έχει συμφωνηθεί σχέδιο διορθωτικών μέτρων με την αρμόδια αρχή·
                                                         
                                                      
                                                            ii)
                                                         
                                                         
                                                            αξιολογεί το σχέδιο διορθωτικών μέτρων και το σχέδιο εφαρμογής που προτείνει ο φορέας και τα αποδέχεται, εάν καταλήξει ότι επαρκούν για την αντιμετώπιση της/των περίπτωσης/-εων μη συμμόρφωσης·
                                                         
                                                      
                                                            iii)
                                                         
                                                         
                                                            εάν ο φορέας δεν υποβάλει αποδεκτό σχέδιο διορθωτικών μέτρων ή δεν εφαρμόσει τα διορθωτικά μέτρα εντός της προθεσμίας που έχει αποδεχτεί ή παρατείνει η αρμόδια αρχή, το εύρημα μετατρέπεται σε επιπέδου 1 και λαμβάνονται τα μέτρα που καθορίζονται στο στοιχείο δ) σημείο 1.
                                                         
                                                      
                                          
                              
                                    ε)
                                 
                                 
                                    Η αρμόδια αρχή μπορεί να διατυπώνει παρατηρήσεις για οποιαδήποτε από τις ακόλουθες περιπτώσεις για τις οποίες δεν απαιτούνται ευρήματα επιπέδου 1 ή 2:
                                    
                                                1.
                                             
                                             
                                                για κάθε τεμάχιο του οποίου η επίδοση έχει αξιολογηθεί ως αναποτελεσματική·
                                             
                                          
                                                2.
                                             
                                             
                                                όταν διαπιστωθεί ότι ένα τεμάχιο έχει τη δυνατότητα να προκαλέσει έλλειψη συμμόρφωσης σύμφωνα με τα στοιχεία β) ή γ)·
                                             
                                          
                                                3.
                                             
                                             
                                                όταν οι προτάσεις ή οι βελτιώσεις παρουσιάζουν ενδιαφέρον για τις συνολικές επιδόσεις ασφάλειας του φορέα.
                                                Οι παρατηρήσεις που διατυπώνονται σύμφωνα με την παρούσα παράγραφο κοινοποιούνται γραπτώς στον φορέα και καταγράφονται από την αρμόδια αρχή.
                                             
                                          
                              
                           21.B.435   Τροποποιήσεις στο σύστημα διαχείρισης σχεδιασμού
                        
                        
                                    α)
                                 
                                 
                                    Μόλις η αρμόδια αρχή λάβει αίτηση για σημαντική τροποποίηση του συστήματος διαχείρισης σχεδιασμού, ελέγχει τη συμμόρφωση του φορέα με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών του πράξεων, πριν εκδώσει την έγκριση.
                                 
                              
                                    β)
                                 
                                 
                                    Η αρμόδια αρχή καθορίζει τους όρους υπό τους οποίους ο φορέας μπορεί να λειτουργεί κατά τη διάρκεια της τροποποίησης, εκτός εάν η αρμόδια αρχή κρίνει ότι η έγκριση φορέα σχεδιασμού πρέπει να ανασταλεί.
                                 
                              
                                    γ)
                                 
                                 
                                    Εφόσον διαπιστώσει ότι ο φορέας συμμορφώνεται με τις εφαρμοστέες απαιτήσεις του κανονισμού (ΕΕ) 2018/1139 και των κατ’ εξουσιοδότηση και εκτελεστικών πράξεών του, η αρμόδια αρχή εγκρίνει την τροποποίηση.
                                 
                              
                                    δ)
                                 
                                 
                                    Με την επιφύλαξη τυχόν πρόσθετων μέτρων επιβολής, εάν ο φορέας προβεί σε σημαντική τροποποίηση του συστήματος διαχείρισης σχεδιασμού χωρίς να έχει λάβει την έγκριση της αρμόδιας αρχής κατά το στοιχείο γ), η αρμόδια αρχή εξετάζει την ανάγκη αναστολής, περιορισμού ή ανάκλησης του πιστοποιητικού του φορέα.
                                 
                              
                                    ε)
                                 
                                 
                                    Όσον αφορά μη σημαντικές τροποποιήσεις του συστήματος διαχείρισης σχεδιασμού, η αρμόδια αρχή περιλαμβάνει επανεξέταση των εν λόγω τροποποιήσεων στη διαρκή εποπτεία της, σύμφωνα με τις αρχές που ορίζονται στην παράγραφο 21.B.431. Σε περίπτωση μη συμμόρφωσης, η αρμόδια αρχή ενημερώνει τον φορέα, ζητεί περαιτέρω τροποποιήσεις και ενεργεί σύμφωνα με την παράγραφο 21.B.433.»·
                                 
                              
                  
                        58)
                     
                     
                        στην παράγραφο 21.B.453, ο τίτλος αντικαθίσταται από το ακόλουθο κείμενο
                        
                                    «21.B.453
                                    
                                 
                                 
                                    
                                       Έκδοση έγκρισης σχεδιασμού επισκευής»·
                                 
                              
                  
                        59)
                     
                     
                        στην παράγραφο 21.B.480, ο τίτλος αντικαθίσταται από το ακόλουθο κείμενο:
                        
                                    «21.B.480
                                    
                                 
                                 
                                    
                                       Έκδοση εξουσιοδότησης ETSO»·
                                 
                              
                  
                        60)
                     
                     
                        το προσάρτημα VIII αντικαθίσταται από το ακόλουθο κείμενο:
                        
                           
                              «Προσάρτημα VIII
                              Δήλωση συμμόρφωσης του αεροσκάφους — Έντυπο 52 του EASA
                              
                                          
                                             ΔΗΛΩΣΗ ΣΥΜΜΟΡΦΩΣΗΣ ΤΟΥ ΑΕΡΟΣΚΑΦΟΥΣ
                                          
                                       
                                    
                                          
                                                      1.
                                                   
                                                   
                                                      Κράτος κατασκευής
                                                   
                                                
                                       
                                          
                                                      2.
                                                   
                                                   
                                                      [ΚΡΑΤΟΣ ΜΕΛΟΣ] (1) Μέλος της Ευρωπαϊκής Ένωσης (2)
                                                   
                                                
                                       
                                          
                                                      3.
                                                   
                                                   
                                                      Αριθ. αναφοράς δήλωσης:
                                                   
                                                
                                    
                                          
                                                      4.
                                                   
                                                   
                                                      Φορέας
                                                   
                                                
                                    
                                          
                                                      5.
                                                   
                                                   
                                                      Τύπος αεροσκάφους
                                                   
                                                
                                       
                                          
                                                      6.
                                                   
                                                   
                                                      Αριθ. αναφοράς πιστοποιητικού τύπου:
                                                   
                                                
                                    
                                          
                                                      7.
                                                   
                                                   
                                                      Αριθμός ή σήμα νηολόγησης του αεροσκάφους
                                                   
                                                
                                       
                                          
                                                      8.
                                                   
                                                   
                                                      Αναγνωριστικός αριθμός φορέα παραγωγής:
                                                   
                                                
                                    
                                          
                                                      9.
                                                   
                                                   
                                                      Λεπτομέρειες κινητήρα/έλικα (3)
                                                   
                                                
                                    
                                          
                                                      10.
                                                   
                                                   
                                                      Δελτία μετατροπών και/ή τακτικής συντήρησης (3)
                                                   
                                                
                                    
                                          
                                                      11.
                                                   
                                                   
                                                      Οδηγίες αξιοπλοΐας
                                                   
                                                
                                    
                                          
                                                      12.
                                                   
                                                   
                                                      Παραχωρήσεις
                                                   
                                                
                                    
                                          
                                                      13.
                                                   
                                                   
                                                      Εξαιρέσεις, απαλλαγές ή παρεκκλίσεις (3)
                                                   
                                                
                                    
                                          
                                                      14.
                                                   
                                                   
                                                      Παρατηρήσεις
                                                   
                                                
                                    
                                          
                                                      15.
                                                   
                                                   
                                                      Πιστοποιητικό αξιοπλοΐας
                                                   
                                                
                                    
                                          
                                                      16.
                                                   
                                                   
                                                      Πρόσθετες απαιτήσεις
                                                   
                                                
                                    
                                          
                                                      17.
                                                   
                                                   
                                                      Δήλωση συμμόρφωσης
                                                      Με το παρόν βεβαιώνεται ότι το αεροσκάφος συμμορφώνεται πλήρως με το πιστοποιητικό τύπου σχεδιασμού και με τα τεμάχια που αναφέρονται στα πεδία 9, 10, 11, 12 και 13.
                                                      Το αεροσκάφος πληροί τους όρους ασφαλούς λειτουργίας.
                                                      Το αεροσκάφος υποβλήθηκε με επιτυχία σε δοκιμή εν πτήσει.
                                                   
                                                
                                    
                                          
                                                      18.
                                                   
                                                   
                                                      Υπογραφή
                                                   
                                                
                                       
                                          
                                                      19.
                                                   
                                                   
                                                      Όνομα
                                                   
                                                
                                       
                                          
                                                      20.
                                                   
                                                   
                                                      Ημερομηνία (η/μ/ε)
                                                   
                                                
                                    
                                          
                                                      21.
                                                   
                                                   
                                                      Στοιχεία έγκρισης φορέα παραγωγής
                                                   
                                                
                                    
                                          
                                             Έντυπο 52 του EASA — Έκδοση 3
                                          
                                       
                                    
                                          (1)
                                       
                                       
                                          Ή ο “EASA”, εφόσον αρμόδια αρχή είναι ο EASA.
                                       
                                    
                                          (2)
                                       
                                       
                                          Διαγράφεται για χώρες μη μέλη της ΕΕ ή τον EASA.
                                       
                                    
                                          (3)
                                       
                                       
                                          Διαγράφεται ό,τι δεν ισχύει.
                                       
                                    
                                 Οδηγίες χρήσης του εντύπου “Δήλωση συμμόρφωσης του αεροσκάφους — Έντυπο 52 του EASA”
                              
                              1.   ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ
                              
                                       
                                          1.1.
                                       
                                       
                                          Η χρήση της δήλωσης συμμόρφωσης του αεροσκάφους που εκδίδει φορέας παραγωγής ο οποίος παράγει σύμφωνα με το μέρος 21 ενότητα A τμήμα ΣΤ περιγράφεται στην παράγραφο 21.A.130 και στα αντίστοιχα αποδεκτά μέσα συμμόρφωσης (ΑΜΣ).
                                       
                                    
                                       
                                          1.2.
                                       
                                       
                                          Σκοπός της δήλωσης συμμόρφωσης του αεροσκάφους (έντυπο 52 του EASA) που εκδίδεται σύμφωνα με το μέρος 21 ενότητα A τμήμα Ζ είναι να μπορέσει ο κάτοχος κατάλληλου πιστοποιητικού έγκρισης φορέα παραγωγής να ασκήσει το δικαίωμα απόκτησης πιστοποιητικού αξιοπλοΐας για συγκεκριμένο αεροσκάφος και, εφόσον ζητηθεί, πιστοποιητικού θορύβου από την αρμόδια αρχή του κράτους μέλους νηολόγησης.
                                       
                                    2.   ΓΕΝΙΚΑ
                              
                                       
                                          2.1.
                                       
                                       
                                          Η δήλωση συμμόρφωσης πρέπει να ανταποκρίνεται στο πρότυπο, συμπεριλαμβανομένης της αρίθμησης των πεδίων και της θέσης κάθε πεδίου. Το μέγεθος κάθε πεδίου επιτρέπεται, ωστόσο, να μεταβάλλεται ώστε να προσαρμόζεται στη συγκεκριμένη αίτηση, αλλά όχι σε βαθμό που θα καθιστούσε μη αναγνωρίσιμη τη δήλωση συμμόρφωσης. Σε περίπτωση αμφιβολίας, ζητείται η γνώμη της αρμόδιας αρχής.
                                       
                                    
                                       
                                          2.2.
                                       
                                       
                                          Η δήλωση συμμόρφωσης είτε προεκτυπώνεται είτε παράγεται σε υπολογιστή, σε κάθε περίπτωση όμως η εκτύπωση των γραμμών και των χαρακτήρων πρέπει να είναι σαφής και ευανάγνωστη. Προεκτυπωμένο κείμενο επιτρέπεται εφόσον συμφωνεί με το συνημμένο πρότυπο, αλλά δεν επιτρέπεται άλλο κείμενο πιστοποίησης.
                                       
                                    
                                       
                                          2.3.
                                       
                                       
                                          Η δήλωση συμπληρώνεται είτε σε γραφομηχανή/υπολογιστή είτε εγγράφως, με κεφαλαίους χαρακτήρες ώστε να καθίσταται εύκολη η ανάγνωση. Η δήλωση συντάσσεται στην αγγλική γλώσσα και, κατά περίπτωση, σε μία ή περισσότερες άλλες επίσημες γλώσσες του εκδίδοντος κράτους μέλους.
                                       
                                    
                                       
                                          2.4.
                                       
                                       
                                          Αντίγραφο της δήλωσης και όλων των σχετικών συνημμένων εγγράφων φυλάσσονται από τον εγκεκριμένο φορέα παραγωγής.
                                       
                                    3.   ΣΥΜΠΛΗΡΩΣΗ ΤΗΣ ΔΗΛΩΣΗΣ ΣΥΜΜΟΡΦΩΣΗΣ ΑΠΟ ΤΟΝ ΑΡΧΙΚΟ ΣΥΝΤΑΚΤΗ
                              
                                       
                                          3.1.
                                       
                                       
                                          Για να είναι έγκυρη η δήλωση, πρέπει να έχουν συμπληρωθεί όλα τα πεδία του εγγράφου.
                                       
                                    
                                       
                                          3.2.
                                       
                                       
                                          Δεν εκδίδεται δήλωση συμμόρφωσης στην αρμόδια αρχή του κράτους μέλους νηολόγησης, εάν δεν έχει εγκριθεί ο σχεδιασμός του αεροσκάφους και των εγκατεστημένων σε αυτό προϊόντων.
                                       
                                    
                                       
                                          3.3.
                                       
                                       
                                          Οι πληροφορίες που ζητούνται στα πεδία 9, 10, 11, 12, 13 και 14 επιτρέπεται να παρέχονται σε ανεξάρτητα και καθορισμένα έγγραφα που φυλάσσει σε φάκελο ο φορέας παραγωγής, εκτός εάν η αρμόδια αρχή συμφωνήσει διαφορετικά.
                                       
                                    
                                       
                                          3.4.
                                       
                                       
                                          Η παρούσα δήλωση συμμόρφωσης δεν προορίζεται για τεμάχια εξοπλισμού που ενδέχεται να χρειαστεί να τοποθετηθούν ώστε να πληρούνται οι εφαρμοστέοι κανόνες λειτουργίας. Ωστόσο, ορισμένα από τα εν λόγω μεμονωμένα τεμάχια επιτρέπεται να περιληφθούν στο πεδίο 10 ή στην έγκριση τύπου του σχεδιασμού. Για τον λόγο αυτόν, υπενθυμίζεται στους φορείς η ευθύνη τους να εξασφαλίζουν συμμόρφωση με τους εφαρμοστέους κανόνες λειτουργίας όσον αφορά τις οικείες πτητικές λειτουργίες.
                                          
                                                      
                                                         Πεδίο 1
                                                      
                                                   
                                                   
                                                      Συμπληρώνεται το όνομα του κράτους κατασκευής.
                                                   
                                                
                                                      
                                                         Πεδίο 2
                                                      
                                                   
                                                   
                                                      Η αρμόδια αρχή η οποία εκδίδει τη δήλωση συμμόρφωσης υπό τη δικαιοδοσία της.
                                                   
                                                
                                                      
                                                         Πεδίο 3
                                                      
                                                   
                                                   
                                                      Το πεδίο αυτό πρέπει να συμπληρώνεται με προεκτυπωμένο αύξοντα αριθμό για λόγους ελέγχου της δήλωσης και ιχνηλασιμότητας. Εξαιρείται η περίπτωση μηχανογραφημένου εγγράφου: ο αριθμός δεν χρειάζεται να είναι προεκτυπωμένος, εάν ο ηλεκτρονικός υπολογιστής διαθέτει πρόγραμμα παραγωγής και εκτύπωσης αναγνωριστικού αριθμού.
                                                   
                                                
                                                      
                                                         Πεδίο 4
                                                      
                                                   
                                                   
                                                      Πλήρης ονομασία και διεύθυνση του φορέα έκδοσης της δήλωσης. Το πεδίο αυτό επιτρέπεται να είναι προεκτυπωμένο. Εμπορικά σήματα κ.λπ. επιτρέπονται, εφόσον χωρούν στο πεδίο.
                                                   
                                                
                                                      
                                                         Πεδίο 5
                                                      
                                                   
                                                   
                                                      Πλήρης τύπος του αεροσκάφους, όπως αυτός ορίζεται στο πιστοποιητικό τύπου και στο σχετικό φύλλο δεδομένων.
                                                   
                                                
                                                      
                                                         Πεδίο 6
                                                      
                                                   
                                                   
                                                      Αριθμοί αναφοράς του πιστοποιητικού τύπου και της έκδοσής του για το συγκεκριμένο αεροσκάφος.
                                                   
                                                
                                                      
                                                         Πεδίο 7
                                                      
                                                   
                                                   
                                                      Εάν το αεροσκάφος έχει νηολογηθεί, το σήμα αυτό είναι το σήμα νηολόγησης. Εάν το αεροσκάφος δεν έχει νηολογηθεί, τότε καταχωρίζεται σήμα αποδεκτό από την αρμόδια αρχή του κράτους μέλους και, κατά περίπτωση, από την αρμόδια αρχή τρίτης χώρας.
                                                   
                                                
                                                      
                                                         Πεδίο 8
                                                      
                                                   
                                                   
                                                      Αναγνωριστικός αριθμός που χορηγεί ο φορέας παραγωγής για σκοπούς ελέγχου, ιχνηλασιμότητας και υποστήριξης του προϊόντος. Ο αριθμός αυτός αναφέρεται ορισμένες φορές ως “αριθμός σειράς του φορέα παραγωγής” ή “αριθμός κατασκευαστή”.
                                                   
                                                
                                                      
                                                         Πεδίο 9
                                                      
                                                   
                                                   
                                                      Πλήρης τύπος κινητήρα και πλήρης/-εις τύπος/-οι έλικα όπως αυτός/-οί ορίζεται/-ονται στο πιστοποιητικό τύπου και στο σχετικό φύλλο δεδομένων. Πρέπει επίσης να αναφέρονται ο αναγνωριστικός αριθμός του φορέα παραγωγής και η σχετική τοποθεσία.
                                                   
                                                
                                                      
                                                         Πεδίο 10
                                                      
                                                   
                                                   
                                                      Εγκεκριμένες τροποποιήσεις σχεδιασμού στον ορισμό του αεροσκάφους.
                                                   
                                                
                                                      
                                                         Πεδίο 11
                                                      
                                                   
                                                   
                                                      Κατάλογος όλων των εφαρμοστέων οδηγιών (ή ισοδύναμων εγγράφων) αξιοπλοΐας και δήλωση συμμόρφωσης, μαζί με περιγραφή της μεθόδου συμμόρφωσης που χρησιμοποιήθηκε για το συγκεκριμένο αεροσκάφος, καθώς και των προϊόντων, των εγκατεστημένων εξαρτημάτων και εξοπλισμού. Πρέπει να δηλώνεται χρονοδιάγραμμα για τυχόν μελλοντική απαίτηση συμμόρφωσης.
                                                   
                                                
                                                      
                                                         Πεδίο 12
                                                      
                                                   
                                                   
                                                      Εγκεκριμένες ακούσιες παρεκκλίσεις από τον εγκεκριμένο τύπο σχεδιασμού, οι οποίες αναφέρονται ορισμένες φορές ως “παραχωρήσεις”, “αποκλίσεις” ή “ασυμφωνίες”.
                                                   
                                                
                                                      
                                                         Πεδίο 13
                                                      
                                                   
                                                   
                                                      Στο πεδίο αυτό επιτρέπεται να αναγράφονται μόνο συμφωνημένες εξαιρέσεις, απαλλαγές ή παρεκκλίσεις.
                                                   
                                                
                                                      
                                                         Πεδίο 14
                                                      
                                                   
                                                   
                                                      Παρατηρήσεις. Κάθε δήλωση, πληροφορία, συγκεκριμένο δεδομένο ή περιορισμός που μπορεί να επηρεάσει την αξιοπλοΐα του συγκεκριμένου αεροσκάφους. Εφόσον δεν υπάρχουν τέτοια στοιχεία ή δεδομένα, σημειώνεται “ΟΥΔΕΝ”.
                                                   
                                                
                                                      
                                                         Πεδίο 15
                                                      
                                                   
                                                   
                                                      Σημειώνεται “πιστοποιητικό αξιοπλοΐας”, ή “περιορισμένο πιστοποιητικό αξιοπλοΐας”, όπως ζητείται.
                                                   
                                                
                                                      
                                                         Πεδίο 16
                                                      
                                                   
                                                   
                                                      Στο πεδίο αυτό πρέπει να σημειώνονται πρόσθετες απαιτήσεις όπως εκείνες που κοινοποιούνται από χώρα εισαγωγής.
                                                   
                                                
                                                      
                                                         Πεδίο 17
                                                      
                                                   
                                                   
                                                      Η δήλωση συμμόρφωσης ισχύει εφόσον συμπληρωθούν πλήρως όλα τα πεδία του εντύπου. Αντίγραφο της έκθεσης της πτητικής δοκιμής μαζί με τυχόν καταγεγραμμένα ελαττώματα και λεπτομέρειες επιδιόρθωσης πρέπει να φυλάσσονται σε φάκελο από τον κάτοχο του πιστοποιητικού έγκρισης του φορέα παραγωγής. Η έκθεση, εφόσον είναι ικανοποιητική, πρέπει να υπογράφεται από το αρμόδιο προσωπικό πιστοποίησης και από μέλος του πληρώματος πτήσης, όπως πιλότος δοκιμών ή μηχανικός πτητικών δοκιμών. Οι εκτελούμενες πτητικές δοκιμές καθορίζονται με βάση τον έλεγχο της συνιστώσας διαχείρισης της ποιότητας του συστήματος παραγωγής, όπως ορίζει η παράγραφος 21.A.139 και πιο συγκεκριμένα η παράγραφος 21.A.139 στοιχείο δ) σημείο 1 περίπτωση vi), ώστε να εξασφαλίζεται ότι το αεροσκάφος συμμορφώνεται με τα εφαρμοστέα δεδομένα σχεδιασμού και πληροί τους όρους ασφαλούς λειτουργίας.
                                                      Ο κατάλογος των παρεχόμενων (ή διαθέσιμων) τεμαχίων που ικανοποιούν τις πτυχές της παρούσας δήλωσης οι οποίες αφορούν τους όρους ασφαλούς λειτουργίας του αεροσκάφους πρέπει να φυλάσσεται σε φάκελο από τον κάτοχο του πιστοποιητικού έγκρισης του φορέα παραγωγής.
                                                   
                                                
                                                      
                                                         Πεδίο 18
                                                      
                                                   
                                                   
                                                      Η δήλωση συμμόρφωσης επιτρέπεται να υπογράφεται από πρόσωπο που έχει εξουσιοδοτηθεί για αυτόν τον σκοπό από τον κάτοχο έγκρισης παραγωγής σύμφωνα με την παράγραφο 21.A.145 στοιχείο δ). Δεν πρέπει να χρησιμοποιείται αποτύπωμα σφραγίδας αντί υπογραφής.
                                                   
                                                
                                                      
                                                         Πεδίο 19
                                                      
                                                   
                                                   
                                                      Το ονοματεπώνυμο του προσώπου που υπογράφει τη δήλωση δακτυλογραφείται ή τυπώνεται ευανάγνωστα.
                                                   
                                                
                                                      
                                                         Πεδίο 20
                                                      
                                                   
                                                   
                                                      Πρέπει να αναγράφεται η ημερομηνία υπογραφής της δήλωσης συμμόρφωσης.
                                                   
                                                
                                                      
                                                         Πεδίο 21
                                                      
                                                   
                                                   
                                                      Πρέπει να αναφέρονται τα στοιχεία αναφοράς της έγκρισης της αρμόδιας αρχής.
                                                   
                                                
                                    
                        
                     
                  
                        61)
                     
                     
                        Το προσάρτημα X αντικαθίσταται από το ακόλουθο κείμενο:
                        
                           
                              «Προσάρτημα X
                              Πιστοποιητικό έγκρισης φορέα παραγωγής — Έντυπο 55 του EASA
                              Πιστοποιητικά έγκρισης φορέα παραγωγής αναφερόμενα στο τμήμα Ζ του παραρτήματος I (μέρος 21)
                              
                                          [ΚΡΑΤΟΣ ΜΕΛΟΣ] (1)
                                          Κράτος μέλος της Ευρωπαϊκής Ένωσης (2)
                                          
                                             ΠΙΣΤΟΠΟΙΗΤΙΚΟ ΕΓΚΡΙΣΗΣ ΦΟΡΕΑ ΠΑΡΑΓΩΓΗΣ
                                          
                                          Στοιχεία αναφοράς: [ΚΩΔΙΚΟΣ ΚΡΑΤΟΥΣ ΜΕΛΟΥΣ (1)].21G.XXXX
                                          Δυνάμει του κανονισμού (ΕΕ) 2018/1139 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 748/2012 της Επιτροπής, οι οποίοι ισχύουν προς το παρόν και τηρουμένων των κάτωθι όρων, η [ΑΡΜΟΔΙΑ ΑΡΧΗ ΤΟΥ ΚΡΑΤΟΥΣ ΜΕΛΟΥΣ] βεβαιώνει με το παρόν ότι:
                                          [ΕΠΩΝΥΜΙΑ ΚΑΙ ΔΙΕΥΘΥΝΣΗ ΤΗΣ ΕΤΑΙΡΕΙΑΣ]
                                          ως φορέας παραγωγής σύμφωνα με το παράρτημα I (μέρος 21), ενότητα A του κανονισμού (ΕΕ) αριθ. 748/2012, είναι εγκεκριμένος να παράγει τα προϊόντα, τα εξαρτήματα και τον εξοπλισμό που αναφέρονται στο συνημμένο πρόγραμμα έγκρισης και να εκδίδει τα σχετικά πιστοποιητικά με χρήση των ανωτέρω στοιχείων αναφοράς.
                                          ΟΡΟΙ:
                                          
                                                      1.
                                                   
                                                   
                                                      Η παρούσα έγκριση περιορίζεται στα προδιαγραφόμενα στους επισυναπτόμενους όρους έγκρισης.
                                                   
                                                
                                                      2.
                                                   
                                                   
                                                      Η παρούσα έγκριση απαιτεί συμμόρφωση με τις διαδικασίες που καθορίζονται στο εγχειρίδιο του εγκεκριμένου φορέα παραγωγής.
                                                   
                                                
                                                      3.
                                                   
                                                   
                                                      Η παρούσα έγκριση ισχύει για το διάστημα που ο εγκεκριμένος φορέας παραγωγής εξακολουθεί να συμμορφώνεται με το παράρτημα I (μέρος 21) του κανονισμού (ΕΕ) αριθ. 748/2012.
                                                   
                                                
                                                      4.
                                                   
                                                   
                                                      Τηρουμένων των ανωτέρω όρων συμμόρφωσης, η παρούσα έγκριση παραμένει σε ισχύ για απεριόριστο χρονικό διάστημα, εκτός εάν αποτελέσει προηγουμένως αντικείμενο παραίτησης, αντικατάστασης, αναστολής ή ανάκλησης.
                                                      Ημερομηνία αρχικής έκδοσης:…
                                                      Ημερομηνία της παρούσας αναθεώρησης:…
                                                      Αριθ. αναθεώρησης:…
                                                      Υπογραφή:…
                                                      Για την αρμόδια αρχή: [ΤΑΥΤΟΠΟΙΗΣΗ ΤΗΣ ΑΡΜΟΔΙΑΣ ΑΡΧΗΣ (1)]
                                                   
                                                
                                    
                                          
                                             Έντυπο 55α του EASA – Έκδοση 3
                                          
                                       
                                    
                                          (1)
                                       
                                       
                                          Ή ο “EASA”, εφόσον αρμόδια αρχή είναι ο EASA.
                                       
                                    
                                          (2)
                                       
                                       
                                          Διαγράφεται για χώρες μη μέλη της ΕΕ.
                                       
                                    
                                          [ΚΡΑΤΟΣ ΜΕΛΟΣ] (1)
                                          Κράτος μέλος της Ευρωπαϊκής Ένωσης (2)
                                       
                                       
                                          
                                             Όροι έγκρισης
                                          
                                       
                                       
                                          Όροι έγκρισης: [ΚΩΔΙΚΟΣ ΚΡΑΤΟΥΣ ΜΕΛΟΥΣ (1)].21G.XXXX
                                       
                                    
                                          Το παρόν έγγραφο αποτελεί μέρος της έγκρισης φορέα παραγωγής υπ’ αριθ. [ΚΩΔΙΚΟΣ ΚΡΑΤΟΥΣ ΜΕΛΟΥΣ (1)].21G.XXXX, η οποία εκδόθηκε για:
                                          Επωνυμία της εταιρείας:
                                       
                                    
                                          Τμήμα 1. ΑΝΤΙΚΕΙΜΕΝΟ ΕΡΓΑΣΙΩΝ:
                                          
                                       
                                    
                                          ΠΑΡΑΓΩΓΗ
                                       
                                       
                                          ΠΡΟΪΟΝΤΑ/ΚΑΤΗΓΟΡΙΕΣ
                                       
                                    
                                           
                                       
                                       
                                           
                                       
                                    
                                           
                                       
                                       
                                           
                                       
                                    
                                           
                                       
                                       
                                           
                                       
                                    
                                           
                                       
                                       
                                           
                                       
                                    
                                           
                                       
                                       
                                           
                                       
                                    
                                          Για αναλυτικά στοιχεία και περιορισμούς, ανατρέξτε στο εγχειρίδιο του φορέα παραγωγής, τμήμα xxx
                                       
                                    
                                          Τμήμα 2. ΘΕΣΕΙΣ:
                                          
                                       
                                    
                                          Τμήμα 3. ΔΙΚΑΙΩΜΑΤΑ:
                                          
                                       
                                    
                                           
                                       
                                    
                                          Ο φορέας παραγωγής δικαιούται να ασκεί, τηρουμένων των όρων έγκρισης και σύμφωνα με τις διαδικασίες του εγχειριδίου λειτουργίας του, τα δικαιώματα που ορίζονται στην παράγραφο 21.A.163 με την επιφύλαξη των κάτωθι:
                                       
                                    
                                          
                                             [σημειώνεται μόνον το ισχύον κείμενο]
                                          
                                       
                                    
                                          Επιτρέπεται η έκδοση του Εντύπου 1 του EASA πριν από την έγκριση του σχεδιασμού του προϊόντος μόνον για λόγους συμμόρφωσης.
                                       
                                    
                                          Δεν εκδίδεται δήλωση συμμόρφωσης για μη εγκεκριμένο αεροσκάφος.
                                       
                                    
                                          Η συντήρηση επιτρέπεται να εκτελείται σύμφωνα με το εγχειρίδιο λειτουργίας του φορέα παραγωγής τμήμα xxx, έως ότου απαιτηθεί συμμόρφωση προς τους κανονισμούς συντήρησης.
                                       
                                    
                                          Επιτρέπεται η έκδοση πτητικών αδειών σύμφωνα με το εγχειρίδιο λειτουργίας του φορέα παραγωγής τμήμα yyy
                                       
                                    
                                          Ημερομηνία αρχικής έκδοσης:
                                       
                                       
                                          Υπογραφή:
                                       
                                    
                                          Ημερομηνία της παρούσας αναθεώρησης:
                                       
                                       
                                           
                                       
                                    
                                          Αριθ. αναθεώρησης:
                                       
                                       
                                          Για [ΤΑΥΤΟΠΟΙΗΣΗ ΤΗΣ ΑΡΜΟΔΙΑΣ ΑΡΧΗΣ (1)]
                                       
                                    
                                          
                                             Έντυπο 55β του EASA — Έκδοση 3
                                          
                                       
                                    
                                          (1)
                                       
                                       
                                          Ή ο “EASA”, εφόσον αρμόδια αρχή είναι ο EASA.
                                       
                                    
                                          (2)
                                       
                                       
                                          Διαγράφεται για χώρες μη μέλη της ΕΕ.
                                       
                                    
                        
                     
                  
                        62)
                     
                     
                        το προσάρτημα XI αντικαθίσταται από το ακόλουθο κείμενο:
                        
                           
                              «Προσάρτημα XI
                              Έγγραφο συμφωνίας για παραγωγή χωρίς έγκριση φορέα παραγωγής — Έντυπο 65 του EASA
                              Έγγραφο συμφωνίας αναφερόμενο στο παράρτημα I (μέρος 21) τμήμα ΣΤ
                              
                                          [ΚΡΑΤΟΣ ΜΕΛΟΣ] (1)
                                          Κράτος μέλος της Ευρωπαϊκής Ένωσης (2)
                                          
                                             ΕΓΓΡΑΦΟ ΣΥΜΦΩΝΙΑΣ ΓΙΑ ΠΑΡΑΓΩΓΗ ΧΩΡΙΣ ΕΓΚΡΙΣΗ ΦΟΡΕΑ ΠΑΡΑΓΩΓΗΣ
                                          
                                          [ΟΝΟΜΑΤΕΠΩΝΥΜΟ ΑΙΤΟΥΝΤΟΣ]
                                          [ΕΜΠΟΡΙΚΗ ΕΠΩΝΥΜΙΑ (εφόσον διαφέρει)]
                                          [ΠΛΗΡΗΣ ΔΙΕΥΘΥΝΣΗ ΤΟΥ ΑΙΤΟΥΝΤΟΣ]
                                          Ημερομηνία (Ημέρα, Μήνας, Έτος)
                                          Στοιχεία αναφοράς: [ΚΩΔΙΚΟΣ ΚΡΑΤΟΥΣ ΜΕΛΟΥΣ (2)].21F.XXXX
                                          Αξιότιμε κύριε/Αξιότιμη κυρία [Ονοματεπώνυμο αιτούντος],
                                          Το σύστημα που διαθέτετε για την επιθεώρηση της παραγωγής σας υποβλήθηκε σε αξιολόγηση και κρίθηκε σύμφωνο με την ενότητα Α, τμήμα Α και τμήμα ΣΤ του παραρτήματος I (μέρος 21) του κανονισμού (ΕΕ) αριθ. 748/2012 της Επιτροπής.
                                          Συνεπώς, τηρουμένων των όρων που καθορίζονται κατωτέρω, συμφωνούμε ότι η απόδειξη της συμμόρφωσης των προϊόντων, εξαρτημάτων και εξοπλισμού που αναφέρονται κατωτέρω επιτρέπεται να πραγματοποιηθεί με βάση την ενότητα Α, τμήμα ΣΤ του παραρτήματος I (μέρος 21) του κανονισμού (ΕΕ) αριθ. 748/2012.
                                       
                                    
                                          
                                             Αριθ. τεμαχίων
                                          
                                       
                                       
                                          
                                             P/N
                                          
                                       
                                       
                                          
                                             S/N
                                          
                                       
                                       
                                           
                                       
                                       
                                           
                                       
                                    
                                          ΑΕΡΟΣΚΑΦΟΣ
                                          ΕΞΑΡΤΗΜΑΤΑ
                                          Στο πλαίσιο του παρόντος εγγράφου συμφωνίας εφαρμόζονται οι ακόλουθοι όροι:
                                          
                                                      1)
                                                   
                                                   
                                                      Παραμένει σε ισχύ εφόσον η [επωνυμία εταιρείας] εξακολουθεί να συμμορφώνεται με την ενότητα Α, τμήμα Α και τμήμα ΣΤ του παραρτήματος I (μέρος 21) του κανονισμού (ΕΕ) αριθ. 748/2012.
                                                   
                                                
                                                      2)
                                                   
                                                   
                                                      Απαιτείται συμμόρφωση με τις διαδικασίες που ορίζονται στο εγχειρίδιο της [επωνυμία εταιρείας] με στοιχεία/ημερομηνία έκδοσης…
                                                   
                                                
                                                      3)
                                                   
                                                   
                                                      Λήγει την…
                                                   
                                                
                                                      4)
                                                   
                                                   
                                                      Η δήλωση συμμόρφωσης που εκδίδεται από την [επωνυμία εταιρείας] βάσει της παραγράφου 21.A.130 του κανονισμού (ΕΕ) αριθ. 748/2012 επικυρώνεται από την εκδίδουσα αρχή του παρόντος εγγράφου συμφωνίας σύμφωνα με τη διαδικασία… του αναφερόμενου εγχειριδίου.
                                                   
                                                
                                                      5)
                                                   
                                                   
                                                      Η [επωνυμία εταιρείας] κοινοποιεί αμέσως στην εκδίδουσα αρχή του παρόντος εγγράφου συμφωνίας τυχόν τροποποιήσεις στο σύστημα επιθεώρησης της παραγωγής οι οποίες επηρεάζουν την επιθεώρηση, τη συμμόρφωση ή την αξιοπλοΐα των προϊόντων και των εξαρτημάτων που αναφέρονται στο παρόν έγγραφο.
                                                      Για την αρμόδια αρχή: [ΤΑΥΤΟΠΟΙΗΣΗ ΤΗΣ ΑΡΜΟΔΙΑΣ ΑΡΧΗΣ (1)(2)]
                                                      Ημερομηνία και υπογραφή
                                                   
                                                
                                    
                                          
                                             Έντυπο 65 του EASA — Έκδοση 3
                                          
                                       
                                    
                                          (1)
                                       
                                       
                                          Ή ο “EASA”, εφόσον αρμόδια αρχή είναι ο EASA.
                                       
                                    
                                          (2)
                                       
                                       
                                          Διαγράφεται για χώρες μη μέλη της ΕΕ.
                                       
                                    
                        .
                  
               (*1)  Κανονισμός (ΕΕ) αριθ. 376/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την αναφορά, ανάλυση και παρακολούθηση περιστατικών στην πολιτική αεροπορία, την τροποποίηση του κανονισμού (ΕΕ) αριθ. 996/2010 του Ευρωπαϊκού Κοινοβουλίου και του Συμβουλίου και την κατάργηση της οδηγίας 2003/42/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 1321/2007 και (ΕΚ) αριθ. 1330/2007 (ΕΕ L 122 της 24.4.2014, σ. 18).»·»
         
      
      
         
            ΠΑΡΑΡΤΗΜΑ II
            Στο παράρτημα I (μέρος 21), στην παράγραφο 21.A.101, το στοιχείο η) αντικαθίσταται από το ακόλουθο κείμενο:
            
                        «η)
                     
                     
                        Όσον αφορά μεγάλα αεροπλάνα που υπόκεινται στην παράγραφο 26.300 του παραρτήματος I του κανονισμού (ΕΕ) 2015/640 της Επιτροπής (*1), ο αιτών συμμορφώνεται προς τις προδιαγραφές πιστοποίησης που παρέχουν τουλάχιστον ισοδύναμο επίπεδο ασφάλειας με τις παραγράφους 26.300 και 26.330 του παραρτήματος I του κανονισμού (ΕΕ) 2015/640, με εξαίρεση τους αιτούντες συμπληρωματικά πιστοποιητικά τύπου οι οποίοι δεν υποχρεούνται να λάβουν υπόψη την παράγραφο 26.303.
                     
                  
               (*1)  Κανονισμός (ΕΕ) 2015/640 της Επιτροπής, της 23ης Απριλίου 2015, σχετικά με πρόσθετες προδιαγραφές αξιοπλοΐας για συγκεκριμένο τύπο πτητικών λειτουργιών και για την τροποποίηση του κανονισμού (ΕΕ) αριθ. 965/2012 (ΕΕ L 106 της 24.4.2015, σ. 18).».»